# Valikoiden näyttäminen

On yleensä hyvä ajatus pitää Reader -ohjelman valikot näkyvillä, jolloin ne ovat käytettävissä, kun työskentelet. Ne voi piilottaa Näytä > Valikkorivi -komennolla. Kuitenkin ainoa tapa saada ne uudelleen käyttöön on painaa F9-näppäintä (Windows) tai Shift+Command+M (Mac OS) -näppäinyhdistelmää.

Reader -ohjelmassa on myös useita käyttöyhteydestä riippuvia pikavalikoita. Nämä valikot tulevat näkyviin, kun napsautat hiiren kakkospainikkeella tai Control-osoitat työskentelyalueella olevaa elementtiä tai PDF:ää, johon liittyy kyseisen kaltainen valikko. Pikavalikosta löydät komennot, jotka liittyvät objektiin tai alueeseen, jota napsautit. Kun esimerkiksi napsautat hiiren oikealla painikkeella tai Control-osoitat työkalurivin aluetta, aukeavassa pikavalikossa on tarjolla samat komennot kuin Näytä > Työkalurivit -valikossa.

Huomautus: Reader -ohjelman työkalurivi on näkyvillä vain, kun ohjelmaa käytetään itsenäisenä sovelluksena. Kun Reader on auki selaimessa, vain Web-selaimen valikot näkyvät ikkunan yläreunassa. Pikavalikot ovat kuitenkin käytettävissä kummassakin tapauksessa.