# Työkalujen ja objektien ominaisuuksien katselu

Ominaisuudet-työkalurivin avulla voit muuttaa helposti useiden työkalujen ja objektien (kuten linkkien, kommenttien, lomakekenttien, medialeikkeiden ja kirjanmerkkien) ominaisuuksia. Jos esimerkiksi valitset Kommentointi-työkalurivin, Ominaisuudet-työkalurivi näyttää työkalun aktiiviset oletusasetukset. Jos valitset dokumentista kommentin, Ominaisuudet-työkalurivi näyttää kyseiseen kommenttiin liitetyt ominaisuudet.

Ominaisuudet-työkalurivin toiminnoilla voi muuttaa useiden kohteiden asetuksia. Osa kohteista antaa vain tietoja, eikä niitä voi muokata.

Kuten kaikki työkalurivit, Ominaisuudet-työkalurivi voi kellua tai olla kiinnitettynä työkalurivien alueelle. Ominaisuudet-työkalurivi poikkeaa muista siinä, että se ei sisällä työkaluja, eikä sen toimintoja voi piilottaa mukauttamalla.

1. Tee jokin seuraavista toimista:

   - Valitse Näytä > Työkalurivit > Ominaisuusrivi.

   - Napsauta hiiren kakkospainikkeella tai Control-osoita työkalurivialuetta ja valitse sitten pikavalikosta Ominaisuusrivi.

2. Valitse tarkasteltava objekti tai työkalurivi.
3. Muuta valitun kohteen ominaisuuksia tarpeen mukaan.

Jos haluat muuttaa muita kuin Ominaisuudet-työkalurivillä mainittuja ominaisuuksia, napsauta kohdetta hiiren kakkospainikkeella tai Control-osoita sitä ja valitse Ominaisuudet.