# Työkalurivin kohtien näyttäminen ja piilottaminen

Voit muuttaa yksittäisen työkalurivin esitystapaa niin, että näkyvillä ovat vain tarvitsemasi työkalut. Tämä auttaa tilan säästämisessä. Voit myös näyttää ja piilottaa työkalujen otsikot.

### Yksittäisten työkalujen näyttäminen tai piilottaminen

Reader -ohjelmasta löytyy enemmän työkaluja ja työkalurivejä kuin oletuksena on näkyvillä. Voit mukauttaa työkalurivejä siten, että työkalurivien alueella näkyvät useimmin käytettävät työkalut.

Tee jokin seuraavista toimista:

- Napsauta hiiren kakkospainikkeella tai Control-osoita työkaluriviä ja valitse sitten se työkalu, jonka haluat näkyvän tai poista sen valinta, jos haluat piilottaa sen.

- Napsauta työkaluriviä hiiren kakkospainikkeella tai Control-osoita sitä ja valitse Lisää työkaluja. Valitse sitten ne työkalut ja työkalurivit, joiden haluat näkyvän ja poista muiden valintamerkit.

Huomautus: Valintamerkillä varustettu työkalu tulee näkyviin työkalurivialueelle vain, jos sen sisältävä työkalurivi on valittu Lisää työkaluja -valintaikkunassa.

### Näytä tai piilota työkalujen otsikot

Oletusarvoisesti joidenkin työkalurivien painikkeiden otsikot ovat näkyvillä. Voit näyttää kaikkien painikkeiden otsikot opetellessasi Reader -ohjelman käyttöä tai voit piilottaa kaikki otsikot säästääksesi tilaa työkalurivien alueella.

Valitse Näytä > Työkalurivit > Painikkeen tekstit > [asetus].
Huomautus: Työkalujen otsikot on poistettu valikoiden näkyvistä, kun työkalurivien alueen tila käy vähiin.