# Automaattisen täytön asetusten muuttaminen

Automaattinen täyttö -toiminto tallentaa PDF-lomakekenttään lisäämäsi tiedot ja sitten tekee ehdotuksia tai jopa kirjoittaa automaattisesti vastaukset, kun alat kirjoittaa tekstiä muihin lomakekenttiin. Ehdotukset näkyvät ponnahdusvalikossa, josta voit valita parhaan vaihtoehdon. Automaattinen täyttö on normaalisti poistettu käytöstä. Sinun täytyy ottaa se käyttöön lomakkeen oletusarvoissa, jos tarvitset sitä.

Jos haluat poistaa automaattisen täytön muistista tiedon – esimerkiksi väärin kirjoitetun vastauksen, jonka huomasit ja korjasit myöhemmin – voit muokata luetteloa oletusarvoissa.

### Automaattisen täytön ottaminen käyttöön

1. Valitse Muokkaa > Oletusarvot (Windows/UNIX) tai Reader > Oletusarvot (Mac OS).
2. Valitse vasemmalta Lomakkeet.
3. Valitse Automaattinen täyttö -valikosta Perus tai Lisä.
4. Valitse Muista numeeriset tiedot, jos haluat, että lomakkeisiin kirjoitetut numerot tallentuvat automaattisen täytön muistiin.

Kun valitset vaihtoehdon Automaattinen täyttö -valikosta, sen toiminnan kuvaus tulee alla olevalle tekstialueelle.

### Tiedon poistaminen automaattisen täytön muistista

1. Valitse Muokkaa > Oletusarvot (Windows/UNIX) tai Reader > Oletusarvot (Mac OS).
2. Valitse vasemmalta Lomakkeet.
3. Napsauta Muokkaa kohtien luetteloa.
4. Tee Täytä kohtien luettelo automaattisesti -valintaikkunassa jompikumpi seuraavista toimista ja vahvista muutos napsauttamalla vahvistusvalintaikkunassa Kyllä:

   - Poista kaikki tiedot napsauttamalla Poista kaikki.

   - Poista osa tiedoista valitsemalla ne ja napsauttamalla Poista. (Valitse useita vierekkäisiä kohtia vaihto-napsauttamalla. Valitse useita kohtia, jotka eivät ole vierekkäin, Ctrl-napsauttamalla tai Komento-osoittamalla.)