# PDF-tiedoston lukeminen näytönlukuohjelmalla

Reader on yhteensopiva avustavien ohjelmien ja laitteiden, esimerkiksi näytönlukuohjelmien ja näytönsuurentajien, kanssa. Ne auttavat näkövammaisia käyttäjiä käyttämään tietokoneohjelmia. Kun käytössä on avustava ohjelma tai laite, Reader saattaa lisätä avoimiin PDF-tiedostoihin tilapäisiä koodimerkintöjä luettavuuden parantamiseksi. Käynnistä käytettävyysasetusten määrityksen avustaja, kun haluat tehostaa Reader -ohjelman sekä avustavan ohjelman tai laitteen yhteistoimintaa. Kun käytät näytönlukuohjelmaa, voit muuttaa lukemisasetuksia nykyisen dokumentin osalta painamalla Vaihto+Ctrl+5 (Windows) tai Vaihto+Komento+5 (Mac OS).

Saat avustavan ohjelman tai laitteen käyttöohjeesta tai toimittajalta lisätietoja tuotteen järjestelmävaatimuksista, yhteensopivuudesta ja käyttämisestä yhdessä Reader -ohjelman kanssa.