# Allekirjoita PDF

Voit hyväksyä PDF-dokumentin allekirjoittamalla sen. PDF-dokumentti voidaan allekirjoittaa monta kertaa, ja useat eri henkilöt voivat allekirjoittaa sen. Kun allekirjoitat dokumentin, digitaalinen allekirjoituksesi tulee näkyviin allekirjoituskenttään. Allekirjoituksen ulkoasu määräytyy valittujen asetusten perusteella. Digitaalisen allekirjoituksen tiedot sisältyvät PDF-tiedostoon. Vain sellaisia PDF-tiedostoja voidaan allekirjoittaa, joissa on otettu käyttöön Readerin oikeudet.

### Allekirjoita PDF

Parhaat tulokset saat käyttämällä allekirjoituksen lisäämisessä Dokumentin esikatselu -tilaa. Katso Allekirjoittaminen esikatselutilassa.

1. Napsauta allekirjoituskenttää tai tee jokin seuraavista:

   - Valitse Dokumentti > Allekirjoita > Allekirjoita dokumentti.

   - Napsauta Tehtävät-työkalurivin Allekirjoita -painiketta ja valitse Allekirjoita dokumentti tai Sijoita allekirjoitus.

2. Jos valitset Sijoita allekirjoitus -toiminnon, sinua pyydetään piirtämään allekirjoituskenttä allekirjoitustasi varten.
3. Jos et ole määrittänyt digitaalista tunnusta, ohjelma pyytää hakemaan tai luomaan digitaalisen tunnuksen.
4. Valitse Dokumentin allekirjoittaminen -valintaikkunasta digitaalinen tunnus, jota haluat käyttää. Jos olet määrittänyt mukautetun allekirjoituksen, valitse se luettelosta.
5. Jos valitsit digitaalisen allekirjoituksen lisäasetukset, tee jokin seuraavista:

   - Valitse dokumentin allekirjoittamisen syy.

   - Kirjoita sijainti ja yhteystiedot.

   - Tarkista, sisältääkö dokumentti varoituksia allekirjoitukseen vaikuttavasta haitallisesta sisällöstä.

6. Jos digitaalinen tunnuksesi vaatii salasanan, kirjoita se Salasana-ruutuun.
7. Valitse Allekirjoita ja anna dokumentille uusi nimi, jotta voit tehdä muutoksia alkuperäiseen PDF-tiedostoon muuttamatta digitaalista allekirjoitusta käyttökelvottomaksi ja valitse Tallenna.

### PDF-dokumentin allekirjoittaminen Web-selaimessa

Kun PDF-dokumentti allekirjoitetaan Internetissä, dokumentissa on oltava sitä varten tyhjä allekirjoituskenttä. Kun allekirjoitat dokumentin selaimessa, ainoastaan dokumenttiin lisätty osa tallennetaan kiintolevylle.

1. Napsauta allekirjoituskenttää ja lisää digitaalinen allekirjoituksesi noudattamalla näytön ohjeita.
2. Jos haluat tallentaa allekirjoitetun dokumentin kopion, valitse Tiedosto-työkaluriviltä Tallenna kopio -painike.