# Tasojen tulostaminen

Tavallisesti monitasoista PDF-tiedostoa tulostettaessa ainoastaan näytössä näkyvä sisältö tulostuu. Monitasoisen PDF-tiedoston tekijä voi kuitenkin määrittää, että osa monitasoisesta sisällöstä, esimerkiksi vesileimat tai luottamukselliset tiedot, tulostuvat (tai eivät tulostu) riippumatta siitä, ovatko ne näkyvissä. Jos dokumentti on tarkoitettu tulostettavaksi erilaisena kuin se on näytössä, Tulosta-valintaikkunaan saattaa tulla tästä ilmoitus. Sivu näkyy Tulosta-valintaikkunan Esikatselu-ruudussa aina sellaisena kuin se tulostuu.

Huomautus: Jos haluat käsitellä tasoja Acrobatissa, muunna lähdedokumentti PDF-tiedostoksi käyttäen tasot säilyttävää esimääritystä, esimerkiksi Acrobat 6 (PDF 1.5) tai uudempi.

### Tasojen tulostumisen tarkasteleminen

1. Napsauta suunnistusruudun Tasot-kuvaketta .
2. Valitse Asetukset-valikosta Käytä tulostuksen ohituksia.
   Huomautus: Käytä tulostuksen ohituksia -vaihtoehdon käytettävyys Asetukset-valikossa riippuu näkyvyysasetuksista, jotka on määritetty PDF-tiedostoa luotaessa.

### Tason tulostusasetusten muuttaminen

1. Napsauta suunnistusruudun Tasot-kuvaketta .
2. Laajenna tasoalue, valitse tasot ja valitse sitten Asetukset-valikosta Tason ominaisuudet.
3. Valitse Tason ominaisuudet -valintaikkunan Tulosta-ponnahdusvalikosta jokin seuraavista:
   Tulostuu aina
     Taso tulostuu kaikissa tilanteissa.
   Ei tulostu koskaan
     Taso ei tulostu missään tilanteessa.
   Tulostuu, kun näkyvissä
     Taso tulostuu vain, jos se on näkyvissä.
     Huomautus: Readerissa voit avata Tason ominaisuudet -valintaikkunan mutta et muuttaa sen asetuksia.