# Sivuasettelun ja tulostussuunnan määrittäminen

Sivuasettelun muuttaminen on erityisen kätevää, kun haluat pienentää dokumenttinäkymää nähdäksesi dokumentin asettelun. Voit käyttää seuraavia sivuasetteluja katsellessasi PDF-dokumentteja:

Yksi sivu
  Näyttää yhden sivun kerrallaan, eikä näkyvillä ole muiden sivujen osia.
Yksi sivu jatkuva
  Näyttää sivut jatkuvassa pystysuorassa sarakkeessa, joka on yhden sivun levyinen.
Kaksi sivua
  Näyttää jokaisen sivun aukeaman, mutta ei näytä muiden sivujen osia.
Kaksi sivua jatkuva
  Näyttää vastakkaiset sivut rinnatusten jatkuvassa pystysuorassa sarakkeessa.

Huomautus: Jos dokumentissa on enemmän kuin kaksi sivua, Kaksi sivua- ja Kaksi sivua jatkuva -näkymät näyttävät ensimmäisen sivun yksin dokumenttiruudun oikeassa reunassa, jolla varmistetaan, että aukeamat näkyvät oikein.

### Määritä sivuasettelu

- Kun haluat nähdä kerralla vain yhden sivun, valitse Näytä > Sivunäyttö > Yksi sivu.
- Kun haluat nähdä kerralla kaksi sivua vierekkäin, valitse Näytä > Sivunäyttö > Kaksi sivua.
- Kun haluat vierittää sivuja jatkuvasti yksi kerrallaan, valitse Näytä > Sivunäyttö > Yksi sivu jatkuva.
- Kun haluat vierittää sivuja jatkuvasti kaksi sivua kerrallaan, valitse Näytä > Sivunäyttö > Kaksi sivua jatkuva.

  Voit myös lisätä näiden toimintojen painikkeet Näytä sivuja -työkaluriviin valitsemalla Työkalut > Työkalurivit > Lisää työkaluja, ja valita ne Lisää työkaluja -valintaikkunasta.

  Huomautus: Yksi sivu -asettelussa, valitsemalla Muokkaa > Valitse kaikki valitsee kaiken nykyisellä sivulla olevan tekstin. Muissa asetteluissa Valitse kaikki -komento valitsee koko PDF-dokumentin kaiken tekstin.

### Käännä sivunäkymää

Voit muuttaa sivunäkymän kulmaa 90 asteen välein. Tämä muuttaa sivun katselukulmaa, ei sen todellista suuntaa. Muutosta ei voi tallentaa.

Valitse Näytä > Käännä sivunäkymää > Myötäpäivään tai Vastapäivään, tai valitse Käännä myötäpäivään -painike tai työkalurivin Kierrä vastapäivään -painike .

### Muuta oletussivuasettelua

1. Valitse Muokkaa > Oletusarvot.
2. Valitse Luokat-kohdasta Sivunäyttö.
3. Avaa Sivun asettelu -pikavalikko ja valitse siitä Automaattinen, Jatkuva, Yksi sivu, Kaksi sivua tai Kaksi sivua jatkuva.