# PDF-tiedoston tulostaminen

Jos haluttu tulostusasetus on Tulosta-valintaikkunassa, määritä asetus siinä mieluummin kuin tulostinohjaimessa. Tietokoneen, jolla PDF-tiedosto on tarkoitus tulostaa, täytyy olla kytketty paikalliseen, jaettuun tai verkkotulostimeen ja määritetty käyttämään kyseistä tulostinta.

1. Voit määrittää paperikoon, sivun suunnan ja muita yleisiä tulostusasetuksia valitsemalla ensin Tiedosto > Tulostusasetukset (Windows), Arkisto > Arkin määrittely (Mac OS) tai Tiedosto > Tulosta (UNIX). Asetukset vaihtelevat tulostimen ja tulostinohjaimen mukaan. Tulostinohjaimen ohjeissa on lisätietoja.
2. Jos haluat tulostaa kommentit, kuten tarralaput, avaa Oletusarvot-valintaikkunan Kommentointi-välilehti ja valitse Tulosta kommentit ja ponnahdusikkunat.
   Huomautus: Jos haluat avata Oletusarvot-valintaikkunan Windowsissa, valitse Muokkaa > Oletusarvot. Valitse Mac OS:ssä Reader > Oletusarvot.
3. Napsauta Tulosta-painiketta tai valitse Tiedosto > Tulosta.
4. Valitse tulostin Tulosta-valintaikkunan yläosan valikosta.
5. (Mac OS) Valitse haluamasi vaihtoehto Esimääritykset-ponnahdusvalikosta.
6. Windowsissa tai UNIXissa voit määrittää tulostinajurin lisäasetuksia napsauttamalla ensin Ominaisuudet. Aseta tulostinohjaimen asetukset Mac OS –järjestelmässä Print Centerissä.
7. Jos haluat tulostaa kommentit tai lomakkeet, valitse haluamasi vaihtoehto Kommentit ja lomakkeet -ponnahdusvalikosta.
8. Määritä tulostettavat sivut ja napsauta sitten OK.