# Allekirjoittaminen esikatselutilassa

Parhaat tulokset saat käyttämällä allekirjoituksen lisäämisessä Dokumentin esikatselu -tilaa. Tämä toiminto tarkistaa, onko dokumenteissa dokumentin ulkoasua muuttavaa sisältöä, ja estää tällaisen sisällön. Näin voit allekirjoittaa dokumentin pysyvässä ja suojatussa tilassa.

Kun tarkastelet dokumenttia Dokumentin esikatselu -tilassa, näet dokumentin sanomariviltä, täyttääkö PDF-dokumentti PDF/SigQ taso A ja taso B -normien määritykset. Taso A ilmaisee, että dokumentti ei sisällä ulkoasua muuttavaa dynaamista sisältöä. Taso B ilmaisee, että dokumentti sisältää ulkoasua muuttavaa dynaamista sisältöä, joka esittäminen voidaan estää allekirjoittamisen yhteydessä. Jos dokumentti ei vastaa tasoa A tai B, on suositeltavaa jättää dokumentti allekirjoittamatta ja ilmoittaa ongelmasta dokumentin laatijalle.

Dokumentin eheyden voi tarkistaa myös allekirjoitusvaiheen ulkopuolella käyttämällä Dokumentin esikatselu -tilaa.

### PDF-dokumentin allekirjoittaminen esikatselutilassa

1. Valitse Muokkaa > Oletusarvot (Windows/UNIX) tai Reader Oletusarvot (Mac OS) ja valitse vasemmalta Suojaus.
2. Valitse Näytä dokumentit esikatselutilassa allekirjoitettaessa, ja napsauta OK-painiketta.
3. Napsauta PDF-dokumentin allekirjoituskenttää tai Tehtävät-työkalurivin Allekirjoita-painiketta ja valitse Allekirjoita dokumentti tai Sijoita allekirjoitus.

   Yhteensopivuuden tila ja valinnat näkyvät näyttöön tulevalta dokumentin sanomariviltä.

4. (Valinnainen) Napsauta dokumentin sanomarivin Näytä raportti -painiketta (mikäli käytettävissä) ja tarkastele löytyneitä tietoja valitsemalla ne luettelosta. Kun olet valmis, sulje PDF/SigQ-yhteensopivuus-valintaikkuna.
5. Jos olet tyytyväinen dokumentin yhteensopivuuteen, napsauta dokumentin sanomarivin Allekirjoita dokumentti -painiketta ja lisää digitaalinen allekirjoituksesi.
6. Tallenna PDF eri nimellä kuin alkuperäinen tiedosto ja sulje dokumentti tekemättä muita muutoksia. Jos tallennat dokumentin uudelleen, allekirjoituksesi on tarkistettava Allekirjoitukset-välilehden Tarkastele allekirjoitettua versiota -toiminnolla. (Lisätietoja on kohdassa Allekirjoitetun dokumentin aiempien versioiden tarkasteleminen.)

### PDF-dokumentin tarkasteleminen esikatselutilassa

1. Valitse Dokumentti > Allekirjoita > Dokumentin esikatselu.
2. Napsauta dokumentin sanomarivin Näytä raportti -painiketta (mikäli käytettävissä) ja tarkastele löytyneitä tietoja valitsemalla ne luettelosta. Kun olet valmis, napsauta Sulje ja sitten Lopeta.