# Tietoja PDF-paketeista

PDF-pakettiin muunnetaan useita tiedostoja, jotka voivat olla erimuotoisia ja jotka on voitu luoda eri sovelluksilla. Tiedostoista kootaan yhtenäinen PDF-yksikkö. Alkuperäiset tiedostot säilyvät, mutta kuuluvat silti samaan PDF-pakettitiedostoon. Jokainen osatiedosto voidaan avata, lukea, sitä voidaan muokata ja muotoilla itsenäisesti PDF-paketin muista osatiedostoista riippumatta.

PDF-pakkaukseksi yhdistettyjen tiedostojen käsittelemisellä on seuraavia etuja:

Tarkasteleminen
  Osatiedostot eivät avaudu eri ikkunoihin, joten niitä pystyy selailemaan nopeasti ja tekemään muutoksia ilman Avaa- ja Tallenna-valintaikkunoiden vaatimia pysähdyksiä.
Lajitteleminen
  PDF-pakettien osatiedostot luetellaan jaettuina luokkiin, joita voidaan lisätä, poistaa, piilottaa ja mukauttaa. Luettelo voidaan lajitella yksinkertaisesti napsauttamalla luokan nimeä.
Tulostaminen
  Tiedosto-valikon Tulosta-komento sisältää komennot, joilla voidaan tulostaa avoin tiedosto, kaikki PDF-paketin tiedostot tai useita PDF-paketin luettelosta valittuja osatiedostoja.
Etsiminen
  Lisähaku-ikkuna sisältää komennot, joilla voidaan etsiä avoimesta tiedostosta, kaikista PDF-paketin tiedostoista tai PDF-paketin luettelosta valituista osatiedostoista.