# Allekirjoituksen kelvollisuuden varmistaminen

Normaalisti allekirjoitukset varmistetaan PDF-tiedostoa avattaessa. Dokumenttisivun allekirjoituskenttään tulee kuvake, joka ilmaisee allekirjoituksen tilan. Tilan lisätiedot näkyvät Allekirjoituksen ominaisuudet -valintaikkunassa ja Allekirjoitukset-välilehdessä.

Muut allekirjoitusten käsittelijät voivat tarjota vaihtoehtoisia allekirjoitusten tarkistustapoja. Lisätietoja on kolmannen osapuolen digitaalista tunnusta käsittelevissä asiakirjoissa.

Tärkeää: Jos haluat varmistaa, että allekirjoitukset varmennetaan PDF-tiedostoa avattaessa ja että kaikki varmennustiedot näkyvät allekirjoituksen yhteydessä, määritä varmennuksen oletusarvot etukäteen (katso Allekirjoituksen varmennuksen oletusasetusten määrittäminen).

- Digitaalisen allekirjoituksen -kuvake sekä kentän nimi Allekirjoitukset-välilehdessä tarkoittavat tyhjää allekirjoituskenttää.

- Sininen nauhakuvake tarkoittaa, että PDF on sertifioitu eli se sisältää kelvollisen sertifioivan allekirjoituksen. (Sertifioivat allekirjoitukset voivat olla näkyviä tai näkymättömiä.)

- Valintamerkkikuvake tarkoittaa tarkistettua allekirjoitusta.

- Punainen x-kuvake tarkoittaa, että allekirjoitus ei ole kelvollinen.

- Varoituskolmiokuvake tarkoittaa, että dokumenttia on muokattu allekirjoituksen lisäämisen jälkeen.

- Kysymysmerkkikuvake tarkoittaa, että allekirjoitusta ei voitu tarkistaa, koska allekirjoittajan sertifikaatti ei ole omassa luotettujen henkilöllisyyksien luettelossasi.

Jos allekirjoituksen tila on tuntematon tai sitä ei ole tarkistettu, tai jos dokumenttia on muokattu allekirjoittamisen jälkeen, määritä ongelman syy ja mahdollinen ratkaisu varmentamalla allekirjoitus manuaalisesti. Jos allekirjoituksen tila ei kelpaa (minkä merkkinä on punainen x-kuvake), ota ongelman johdosta yhteyttä allekirjoittajaan.