# Mukauta suunnistuspaneeleita

Kuten työkalurivit, suunnistusvälilehdet voi kiinnittää suunnistusruutuun tai ne voivat kellua työskentelyalueella. Voit piilottaa tai sulkea sellaisia välilehtiä, joita et tarvitse, ja avata sellaisia, joita tarvitset. Myös suunnistusruudun leveyttä voi muuttaa.

### Voit muuttaa suunnistusvälilehtien näyttöaluetta.

- Jos haluat muuttaa suunnistusruudun leveyttä, vedä ruudun oikeaa reunaa.
- Jos haluat kutistaa kelluvan paneelin sulkematta sitä, napsauta ikkunan yläreunassa näkyvää välilehden nimeä. Ikkunan voi palauttaa täysikokoiseksi napsauttamalla uudelleen välilehden nimeä.

### Kiinnitetyn suunnistusvälilehden suunnan muuttaminen

Oletusarvoisesti jotkin välilehdet, kuten Kirjanmerkit, näkyvät sarakkeessa työskentelyalueen vasemmassa reunassa. Muut, kuten Kommentit-välilehti, näkyvät vaakasuunnassa dokumenttiruudun alareunassa. Välilehden suunnan voi vaihtaa joko pysty- tai vaakasuuntaiseksi vetämällä sen työalueen vasemmassa reunassa olevaa painiketta.

- Voit vaihtaa välilehden pystysuuntaiseksi vetämällä painikkeen suunnistusruudun yläosaan, muiden pystysuuntaisten välilehtien lähelle.
- Voit vaihtaa välilehden vaakasuuntaiseksi vetämällä painikkeen suunnistusruudun alaosaan, muiden vaakasuuntaisten välilehtien lähelle.

Kummassakin tapauksessa välilehden painikkeiden alue korostetaan harmaalla kehyksellä. Jos vapautat hiiren painikkeen ennen kuin alue on korostettu, välilehti jää kellumaan työskentelyalueen päälle. Jos näin tapahtuu, yritä uudelleen vetämällä välilehti painikealueen ylä- tai alaosaan.

### Tarkastele eri välilehteä suunnistusruudussa

Oletusarvoisesti vain valittu joukko välilehtien painikkeita on näkyvillä työskentelyalueen vasemmalla laidalla. Muut välilehdet ovat Näytä-valikon alla ja ne saattavat aueta kelluviksi paneeleiksi, eivät suunnistusruutuun. Voit kuitenkin kiinnittää välilehden myöhemmin suunnistusruutuun.

Tee jokin seuraavista toimista:

- Valitse suunnistusruudun vasemmalla reunalla oleva halutun välilehden painike.

- Valitse Näytä > Suunnistuskielekkeet > [välilehden nimi].

### Kiinnitä tai kelluta suunnistusvälilehtiä

- Kun haluat määrittää suunnistusruutuun kiinnitetyn välilehden kelluvaksi, vedä välilehden painike dokumenttiruutuun.
- Kun haluat kiinnittää kelluvan paneelin, vedä välilehti suunnistusruutuun.
- Voit ryhmitellä kaksi kelluvaa paneelia vetämällä yhden välilehden toiseen kelluvaan paneeliin.