# PDF-tiedostojen tarkasteleminen koko näytön tilassa

Koko näytön tilassa PDF-sivut täyttävät koko näytön. Valikkorivi, työkalurivit ja ikkunan säätimet ovat piilossa. PDF-dokumentin tekijä voi määrittää, että dokumentti avautuu koko näytön tilassa. Lukija voi myös itse valita näkymän. Koko näytön tilaa käytetään usein esityksissä. Toisinaan siihen yhdistetään automaattinen sivujen vaihto ja sivunvaihtotehosteita.

Osoitin pysyy aktiivisena koko näytön tilassa, joten voit valita linkkejä ja avata kommentteja. PDF-dokumenttia voi selata kahdella tavalla koko näytön tilassa: toisessa siirtymis- ja suurennuskomentojen valintaan käytetään pikanäppäimiä, ja toisessa voidaan määrittää Koko näyttö -asetus, jolloin sivua vaihdetaan tai Koko näyttö -tilasta poistutaan napsauttamalla sopivia suunnistusnäppäimiä.

### Koko näyttö -suunnistuspalkin oletusasetuksen määrittäminen

1. Valitse Muokkaa > Oletusarvot.
2. Valitse Luokat-kohdasta Koko näyttö.
3. Valitse Näytä suunnistuspalkki
4. Valitse Näytä > Koko näyttö.

Koko näyttö -suunnistuspalkissa on painikkeet Edellinen sivu , Seuraava sivu ja Sulje koko näytön näkymä . Ne näkyvät työskentelyalueen vasemmassa alakulmassa.

### Dokumentin lukeminen koko näytön tilassa

Jos Koko näyttö -suunnistuspalkkia ei näy, PDF-dokumenttia voi selata pikanäppäimillä.

Huomautus: Jos tietokoneeseen on kytketty kaksi näyttöä, koko näytön tila toimii ehkä vain toisessa näytössä. Voit selata dokumenttia napsauttamalla näyttöä, jossa on sivu koko näytön tilassa.

1. Valitse Näytä > Koko näyttö.
2. Tee jokin seuraavista toimista:

   - Voit siirtyä seuraavalle sivulle painamalla joko Enter- tai Page Down -näppäintä tai oikeaa nuolinäppäintä.

   - Voit siirtyä edelliselle sivulle painamalla Vaihto+Enter-yhdistelmää, Page Up -näppäintä tai vasenta nuolinäppäintä.

   - Voit vaihtaa suurennuskerrointa painamalla Ctrl+0/Komento+0 (Sovita sivulle), Ctrl+1/Komento+1 (todellinen koko), Ctrl+2/Komento+2 (Sovita leveys) tai Ctrl+3/Komento+3 (Sovita näkyvä).

   Koko näyttö -työkalun voi avata Sivun näyttö -työkaluriville napsauttamalla työkaluriviä hiiren kakkospainikkeella tai Control-osoittamalla sitä ja valitsemalla Koko näyttö -tilan. Sen jälkeen Koko näyttö -tilaan voi siirtyä napsauttamalla Koko näyttö -työkalua.

### Sulje koko näytön tila

Tee jokin seuraavista toimista:

- Paina Ctrl+L/Komento+L.

- Paina Esc. (Esc-näppäin lopettaa -toiminnon täytyy olla valittuna Koko näyttö -oletusasetuksissa. Tämä on oletusasetus.)

Aiheeseen liittyviä tietoja

- PDF-dokumenttien tarkastelun oletusarvot