# Avaa PDF

Voit avata PDF-dokumentin Reader -sovelluksesta, työpöydältä sekä joistakin muista sovelluksista.

### Avaa PDF sovelluksessa

Käynnistä Reader ja tee jokin seuraavista:

- Valitse Tiedosto > Avaa tai napsauta työkalurivin Avaa-painiketta . Valitse Avaa-valintaikkunasta vähintään yksi tiedostonimi ja valitse Avaa. PDF-dokumenttien tunniste on yleensä .pdf.

- (Windows/UNIX) Valitse Tiedosto > [aiemmin avattu PDF].

- (Mac OS) Valitse Arkisto > Avaa Äskeinen Tiedosto > [aiemmin avattu PDF].

Jos avoimena on vähintään kaksi dokumenttia, voit vaihtaa dokumentista toiseen valitsemalla dokumentin nimen Ikkuna-valikosta. Windowsissa sovellus sijoittaa painikkeen Windowsin tehtäväriville jokaista avattua dokumenttia varten. Voit siirtyä avoinna olevien dokumenttien välillä tätä painiketta napsauttamalla.

### Avaa PDF työpöydältä tai toisessa sovelluksessa.

Tee jokin seuraavista toimista:

- Voit avata sähköpostiin liitetyn PDF:n avaamalla viestin ja joko kaksoisnapsauttamalla PDF-kuvaketta tai napsauttamalla hiiren kaksoispainikkeella tai Control-osoittamalla kuvaketta ja valitsemalla Avaa.

- Jos haluat avata avoimelle Web-sivulle linkitetyn PDF:n, napsauta PDF:n linkkiä. PDF aukeaa yleensä Web-selaimeen. UNIXissa voit avata PDF-tiedoston Readerilla tai tallentaa sen työpöydälle.

- Kaksoisosoita (kaksoisnapsauta) PDF-tiedoston kuvaketta tiedostojärjestelmässä.

  Huomautus: Mac OS -järjestelmässä ei ehkä voi avata Windowsissa luotua PDF:ää kaksoisosoittamalla sen symbolia. Valitse sen sijaan Tiedosto > Avaa sovelluksella > Reader.