# PDF-tiedoston uudelleenjuoksutus

Huomautus: Tämä toiminto ei ole käytettävissä UNIXissa.

Voit juoksuttaa PDF-tiedoston tekstin uudelleen yhdeksi dokumenttiruudun levyiseksi sarakkeeksi. Tällainen tiedosto on helpommin luettava pienessä mobiililaitteen näytössä tai suurennettuna voimakkaasti tavallisessa näytössä, koska sitä ei tarvitse selata vaakasuunnassa kaikkien tekstirivien näyttämiseksi.

Tiedostoa ei voi tallentaa, muokata eikä tulostaa uudelleenjuoksutusnäkymässä.

Uudelleenjuoksutusnäkymässä on tavallisesti vain luettava teksti. Lomakkeita, kommentteja, digitaalisia allekirjoituskenttiä ja sivun artefakteja, kuten sivunumeroita, otsikoita ja alatunnisteita, ei voi juoksuttaa uudelleen. Sekä luettavaa tekstiä että lomakkeita tai digitaalisia allekirjoituksia sisältäviä sivuja ei voi juoksuttaa uudelleen. Pystysuuntainen teksti juoksutetaan uudelleen vaakasuuntaisena.

Reader lisää koodimerkinnättömään dokumenttiin tilapäiset koodimerkinnät ennen uudelleenjuoksuttamista. Dokumentin laatijana voit optimoida PDF-tiedostojen uudelleenjuoksutuksen käyttämällä koodimerkintöjä. Koodimerkinnät varmistavat, että tekstilohkot juoksutetaan uudelleen ja että sisältö näkyy oikeassa järjestyksessä, jotta lukijat voivat seurata useille sivuille ulottuvia tekstejä.

Dokumentin lukemisjärjestys voidaan tarkistaa nopeasti uudelleenjuoksutusnäkymässä.

### Koodimerkityn PDF-tiedoston uudelleenjuoksutus

Huomautus: Tämä toiminto ei ole käytettävissä UNIXissa.
Tee jokin seuraavista toimista:

- Valitse Näytä > Suurenna > Juoksuta uudelleen.

- Paina Ctrl+4/Komento+4.

Jos dokumentin Sivun asettelu -asetus on ennen uudelleenjuoksuttamisen valitsemista Kaksi sivua, asetukseksi vaihtuu automaattisesti Yksi sivu, kun dokumentti juoksutetaan uudelleen. Jos dokumentin Sivun asettelu -asetus on ennen uudelleenjuoksuttamisen valitsemista Kaksi sivua - Jatkuva, asetukseksi vaihtuu automaattisesti Jatkuva, kun dokumentti juoksutetaan uudelleen.

### Palaaminen juoksuttamattomaan näkymään

Huomautus: Tämä toiminto ei ole käytettävissä UNIXissa.
Tee uudelleenjuoksutusnäkymässä jokin seuraavista toimista:

- Valitse Näytä > Suurenna > Juoksuta uudelleen.

- Paina Ctrl+4/Komento+4.