# Lomakkeen oikeinkirjoituksen tarkistaminen

Voit tarkistaa huomautuskommentteihin ja lomakekenttiin kirjoitetun tekstin oikeinkirjoituksen. Jos haluat tarkistaa kommentin oikeinkirjoituksen, avaa ensin kommentti-ikkuna.

Et voi tarkistaa taustalla olevan Adobe PDF -tiedoston oikeinkirjoitusta.

### Väärin kirjoitetun sanan korjaaminen

Napsauta lomakekentän tai kommentti-ikkunan tekstiä kakkospainikkeella tai Ctrl-osoita sitä ja valitse luettelosta oikea sana.

### Tietojen ja kommenttien oikeinkirjoituksen tarkistaminen

1. Valitse Muokkaa > Tarkista oikeinkirjoitus > Kommenteissa. Jos PDF-tiedosto on avoinna Web-selaimessa, varmista, että Muokkaa-työkalurivi on näkyvissä, ja napsauta Tarkista oikeinkirjoitus -painiketta .
2. Aloita oikeinkirjoituksen tarkistaminen napsauttamalla Käynnistä. Kun mahdollisesti väärin kirjoitettu sana löytyy, se näkyy kohdassa Sanaa ei löytynyt. Ehdotetut korjaukset näkyvät kohdassa Ehdotukset.
3. Jos mahdollisesti väärin kirjoitettu sana näkyy kohdassa Sanaa ei löytynyt, tee jokin seuraavista toimista:

   - Muokkaa kirjoittamalla sanaa, jota ei tunnistettu. Voit kumota muutoksen napsauttamalla Kumoa Muokkaa. Voit hyväksyä muutoksen napsauttamalla Muuta. Voit vaihtaa kaikki tuntemattoman sanan esiintymät napsauttamalla Muuta kaikki.

   - Valitse tunnistamattoman sanan oikea versio Ehdotetut korjaukset -luettelosta ja napsauta Muuta. Voit myös kaksoisnapsauttaa sanan oikeaa versiota. Voit vaihtaa sanan kaikki esiintymät valituksi oikeaksi versioksi napsauttamalla Muuta kaikki.

   - Napsauta Ohita, jos haluat jättää sanan ennalleen ja jatkaa tarkistusta.

   - Napsauta Ohita kaikki, jos haluat ohittaa sanan jokaisen esiintymän. Napsauta Lisää, jos haluat lisätä sanan omaan sanastoosi.

4. Kun olet tehnyt valinnan vaiheessa 3, seuraava tunnistamaton sana (jos niitä on) on korostettu. Toista vaihetta 3, kunnes Aloita uudelleen -painike tulee esiin.
5. Napsauta Valmis.

### Sanaston määrittäminen

1. Valitse Muokkaa > Tarkista oikeinkirjoitus > Muokkaa sanastoa.
2. Valitse Sanasto-valikosta sanasto, jota haluat käyttää, ja napsauta Valmis.