# PDF-dokumenttien tarkastelun oletusarvot

Oletusarvot-valintaikkunassa määritetään oletussivuasettelu ja mukautetaan sovellusta monilla muilla tavoilla. Voit muokata oletusasetuksia valitsemalla Muokkaa > Oletusarvot (Windows/UNIX) tai Reader > Oletusarvot (Mac OS) ja valitse haluamasi välilehti Luokat-kohdasta. PDF-dokumenttien katseluasetuksia voi määrittää Dokumentit-, Yleiset-, Multimedia ja Sivunäyttö-välilehdistä.

Oletusarvoilla määritetään sovelluksen toiminta sitä käytettäessä. Oletusarvot eivät seuraa PDF-dokumentin mukana.

### Dokumenttien oletusarvot

#### Avaamisen asetukset

Näytä jokainen dokumentti omassa ikkunassaan
  Luo useita Reader -ikkunoita eikä avaa useita PDF-dokumentteja Reader -ohjelman yhdessä esiintymässä. Tämä vaihtoehto ei ole käytettävissä UNIXissa. Jokainen dokumentti avataan normaalisti uuteen ikkunaan.
Palauta viimeisimmät näkymäasetukset dokumenttia uudelleen avattaessa
  Määrittää, avataanko dokumentit työistunnossa edellisen näytetyn sivun kohdalta.
Avaa dokumenttien väliset linkit samaan ikkunaan
  Sulkee nykyisen dokumentin ja avaa linkin kohteena olevan dokumentin samaan ikkunaan, jotta avoimia ikkunoita on vähemmän. Jos linkitetty dokumentti on jo avoinna toisessa ikkunassa, nykyinen dokumentti ei sulkeudu linkkiä napsautettaessa. Ellei tätä asetusta ole valittu, uusi ikkuna avautuu aina napsautettaessa toiseen dokumenttiin johtavaa linkkiä.
Salli tasojen tilan asettaminen käyttäjän tiedoissa
  Tämä asetus sallii tasoja sisältävän PDF-dokumentin tekijän määrittävän tasojen näkyvyyden käyttäjätietojen perusteella.
Anna dokumenttien piilottaa valikkorivi, työkalurivit ja ikkunan säätimet
  Tämä asetus antaa PDF-tiedoston määrittää, piilotetaanko valikkorivi, työkalurivi ja ikkunan säätimet PDF-tiedostoa avattaessa.
Viimeksi käytettyjen luettelon dokumentit
  Määrittää Tiedosto-valikossa (Windows/UNIX) tai kohdassa Tiedosto > Avaa viimeisin tiedosto (Mac OS) lueteltujen dokumenttien enimmäismäärän. Windows-käyttöjärjestelmässä oletusarvo on viisi ja Mac OS -käyttöjärjestelmässä yhdeksän.

#### Tallenna asetukset

Tallenna dokumentin muutokset automaattisesti tilapäistiedostoon joka...minuutti (1 - 99)
  Määrittää, kuinka usein Acrobat tallentaa avoimeen dokumenttiin tehdyt muutokset.
Tallenna nimellä -komento optimoi nopeaa Web-katselua varten
  Järjestää PDF-dokumentin uudelleen niin, että se voidaan ladata Web-palvelimesta sivu kerrallaan.

### Koko näyttö -oletusarvot

#### Koko näytön asetus

Vain nykyinen dokumentti
  Määrittää, onko näyttö rajoitettu yhteen PDF:ään.
Täytä näyttö yhdellä sivulla kerrallaan
  Asettaa sivunäkymän sellaiseksi, että yksi sivu peittää mahdollisimman suuren osan näytöstä.
Varoita, kun dokumentti vaatii koko näyttöä
  Näyttää ilmoituksen ennen siirtymistä Koko näyttö -tilaan. Tämän asetuksen valinta ohittaa ilmoituksen edellisen Älä näytä tätä viestiä uudelleen -valinnan.
Käytettävä näyttö
  Määrittää näytön, jota käytetään koko näytön asiakirjoille (tilanteissa joissa käytössä on useita näyttöjä).

#### Koko näytön suunnistus

Esc-näppäin lopettaa
  Koko näytön tilasta voidaan poistua painamalla Esc-näppäintä. Mikäli tätä asetusta ei ole valittu, voit poistua painamalla Ctrl+L tai Command+L.
Näytä suunnistuspalkki
  Näyttää suppeimman suunnistuspalkin riippumatta dokumentin asetuksista.
Vasen napsautus siirtää eteenpäin, oikea napsautus taaksepäin.
  Määrittää, että Adobe PDF -dokumentin sivu vaihtuu hiirtä napsautettaessa. Voit myös selata dokumenttia painamalla Enter-näppäintä, Vaihto-Enter (jos haluat siirtyä taaksepäin) tai nuolinäppäimiä.
Viimeiseltä sivulta alkuun
  Määrittää, että PDF-dokumentin viimeiseltä sivulta palataan ensimmäiselle sivulle. Tätä vaihtoehtoa käytetään yleensä kioskinäytöissä.
Vaihto _ sekunnin välein
  Määrittää, kuinka monen sekunnin välein ohjelma vaihtaa sivua automaattisesti. Voit siirtyä dokumentin sivulta toiselle hiirellä tai näppäimistökomennoilla, vaikka automaattinen sivujen vaihto on valittuna.

#### Koko näytön ulkoasu

Taustaväri
  Määrittää ikkunan taustavärin koko näytön tilaa varten. Voit valita värin väripaletista ja mukauttaa taustan väriä.
Hiiriosoitin
  Määrittää, näytetäänkö osoitin Koko näyttö -tilassa.

#### Koko näytön sivunvaihtoefektit

Ohita kaikki sivunvaihtoefektit
  Poistaa koko näytön tilassa katseltavien esitysten siirtymätehosteet.
Oletusvaihto
  Määrittää siirtymätehosteen, jota käytetään vaihdettaessa sivua koko näytön tilassa eikä dokumentin siirtymätehostetta ole määritetty.
Suunta
  Määrittää valitun oletussiirtymätehosteen kulkusuunnan näytössä, esimerkiksi alas, vasemmalle, vaakasuunnassa jne. Käytettävissä olevat asetukset vaihtelevat siirtymätehosteen mukaan. Jos yksikään suuntavalinta ei vaikuta valittuun oletussiirtymätehosteeseen, tämä asetus ei ole käytettävissä.
Suunnistus ohjaa suuntaa
  Jäljittelee käyttäjän etenemistä esityksen läpi, esimerkiksi siirtymistä ylhäältä alas, kun käyttäjä etenee seuraavalle sivulle ja alhaalta ylös, kun käyttäjä palaa edelliselle sivulle. Tämä toiminto koskee vain siirtymiä, joissa on suuntavalintoja.

### Yleiset oletusarvot

#### Perustyökalut

Käytä työkaluja yhden näppäimen pikavalintojen avulla
  Voit ottaa työkalun käyttöön yhden näppäimen avulla. Oletusarvon mukaan tämä asetus ei ole valittuna.
Luo linkit URL-osoitteista
  Määrittää, tunnistetaanko automaattisesti PDF-dokumentin Web-linkit, joita ei ole luotu Acrobatilla, ja tehdäänkö niistä napsautettavia linkkejä.
Määritä käsityökalu valitsemaan teksti
  Ottaa käsityökalun käyttöön Valintatyökaluna, kun se on tekstin päällä Adobe PDF -dokumentissa.
Määritä käsityökalu lukemaan artikkeleita
  Muuttaa käsityökalun osoittimen ulkoasua sen ollessa artikkelisäikeen päällä. Ensimmäisen napsautuksen seurauksena artikkeli zoomautuu täyttäen dokumenttiruudun vaakasuunnassa. Seuraavat napsautukset noudattavat artikkelin säiettä.
Määritä käsityökalu käyttämään hiiren rullan avulla zoomausta
  Muuttaa hiiren rullan liikkeen vierityksestä zoomaukseksi.
Määritä valintatyökalu valitsemaan kuvat ennen tekstiä
  Muuttaa järjestystä, jossa valintatyökalu valitsee kohteita.
Käytä tilannekuvissa kiinteää resoluutiota
  Asettaa tilannekuvatyökalulla otetun kuvan kopiointiin käytettävän resoluution.

#### Varoitukset

Älä näytä muokkausvaroituksia
  Estää varoitusikkunoiden näyttämisen, jotka yleensä tulevat näyttöön poistettaessa esimerkiksi linkkejä, sivuja, miniatyyrejä ja kirjanmerkkejä.
Nollaa kaikki varoitukset
  Palauttaa varoitusten oletusasetukset.

#### Tulosta

Näytä sivujen pikkukuvat Tulostus-valintaikkunassa
  Määrittää tulostuksen esikatseluasetukset Tulosta-valintaikkunassa. Jos toimintoa ei valita, esikatselu toimii nopeammin.

#### Sovelluksen käynnistys

Näytä käynnistysruutu
  Määrittää, milloin aloitusikkuna näytetään sovelluksen käynnistämisen yhteydessä.
Käytä vain hyväksyttyjä plug-ineja
  Varmistaa, että vain Adoben hyväksymät muiden valmistajien plug-init ladataan. Nyt sertifioidussa tilassa -merkintä on ohjelman tilan mukaan joko Kyllä tai Ei.

### Sivun näyttö -asetukset

#### Oletusarvoinen asettelu ja zoomaus

#### Tarkkuus

Käytä järjestelmäasetusta
  Käyttää näytön tarkkuudessa järjestelmän asetuksia.
Muokattu tarkkuus
  Määrittää näytön tarkkuuden.

#### Muodostus

Pehmeä teksti
  Määrittää käyttöön otettavan tekstinpehmennyksen: Ei mitään, Näytölle tai Kannettavalle tietokoneelle/nestekidenäytöille.
Tasaiset piirrokset
  Pehmentää piirrokset poistamalla viivojen terävät kulmat.
Tasaiset kuvat
  Pehmentää kuvat vähentämällä jyrkkiä muutoksia.
Käytä paikallisia kirjasimia
  Asetuksella määritetään, käyttääkö sovellus tietokoneeseen asennettuja paikallisia kirjasimia vai ohitetaanko ne. Jos tätä asetusta ei ole valittu, sovellus käyttää korvaavia kirjasimia sellaisten asemesta, joita ei ole sisällytetty PDF-dokumenttiin. Jos kirjasinta ei voi korvata, teksti näkyy luettelomerkkeinä ja ohjelma näyttää virhesanoman.
Käytä 2D GPU -kiihdytystä
  (Näkyy ainoastaan, jos tietokonelaitteisto tukee 2D GPU -kiihdytystä.) Nopeuttaa suurentamista, vierittämistä ja sivun sisällön uudelleen piirtämistä, sekä nopeuttaa kaksiulotteisen PDF-sisällön muodostamista ja muokkausta. Oletusarvoisesti tämä ei ole valittuna. Tämä vaihtoehto ei ole käytettävissä UNIXissa.
  Huomautus: Jos 2D GPU -kiihdytys näkyy Sivunäyttö-oletusasetuksissa mutta ei ole käytettävissä, GPU-kortin ajuri on ehkä päivitettävä, jotta toimintoa voidaan käyttää. Lisätietoja ajurin päivittämisestä saa kortin myyjältä tai tietokonevalmistajalta.
Käytä sivuvälimuistia
  Sijoittaa seuraavan sivun puskurimuistiin, ennen kuin sivua katsellaan. Tämä vähentää dokumentin selaamiseen kuluvaa aikaa.

#### Sivun sisältö ja tiedot

Näytä isot kuvat
  Näyttää suuret kuvat. Jos tietokoneen järjestelmä näyttää useita kuvia sisältävän sivun kuvat hitaasti, toiminnon voi ottaa pois käytöstä.
Päälletulostuksen esikatselu
  Ottaa päälletulostuksen esikatselun käyttöön tai poistaa sen käytöstä. Päälletulostuksen esikatselu –tilassa voit tarkastella (näytössä), mikä vaikutus värien sekoittumisella on värierotellussa tulosteessa. Tulostin tai palveluntarjoaja voi luoda värisekoituksen, jos dokumentti esimerkiksi sisältää kaksi samanlaista spottiväriä ja vain toista niistä tarvitaan.
Näytä kuva-, viimeistely ja leikkausvararuudut
  Näyttää dokumenttia varten määritetyt piirros-, rajaus- tai levitysruudut.
Näytä läpinäkyvyysruudukko
  Näyttää läpinäkyvien elementtien takana ruudukon.
Käytä loogisia sivunumeroita
  Sallii Numeroi sivut -komennon päivittää PDF-dokumentin sivunumeron dokumentin sivulle tulostetun numeron mukaisesti. Sivunumero ja sulkeilla ympäröity sivun sijainti näkyvät Sivusuunnistus-työkalurivillä sekä Siirry sivulle- ja Tulosta-valintaikkunoissa – esimerkiksi i (1 / 1), jos ensimmäisen sivun tulostettava numero on i. Jos tätä asetusta ei ole valittu, sivut numeroidaan arabialaisin numeron alkaen ykkösestä. Kun toiminto on valittuna, ohjelma ei toimi odottamattomasti napsautettaessa Web-selaimen Edellinen-painiketta.
Näytä dokumentin sivukoko aina
  Näyttää sivun mitat vaakasuuntaisen vierityspalkin vieressä.
Käytä pehmeää zoomausta
  Kun tätä asetusta ei ole valittu, se estää animaatiotehosteiden esittämisen, mikä parantaa suorituskykyä.
Käytä pehmeää vieritystä
  Kun tätä asetusta ei ole valittu, se estää animaatiotehosteiden esittämisen, mikä parantaa suorituskykyä.

Aiheeseen liittyviä tietoja

- Esteettömyysasetusten määrittäminen