# Tulosta-valintaikkunan asetukset

Useimmat Reader Tulosta-valintaikkunan asetukset ovat samat muille sovelluksille, mutta käyttöjärjestelmien välillä on pieniä eroavuuksia.

Kommentit ja lomakkeet
  Määrittää, mikä näkyvä sisältö tulostetaan.
  Dokumentti
    Tulostaa dokumentin sisällön ja lomakekentät.
  Dokumentti ja merkinnät
    Tulostaa dokumentin sisällön, lomakekentät ja kommentit.
  Dokumentti ja leimat
    Tulostaa dokumentin sisällön, lomakekentät ja leimat mutta ei muita merkintöjä, esimerkiksi huomautuskommentteja ja kynäviivoja.
Nykyinen näkymä/Valittu grafiikka
  Tulostaa nykyisessä näkymässä olevan sivualueen (esimerkiksi tekstin ja kommentit). Vaihtoehdon nimi vaihtuu sen mukaan, oletko jättänyt valitsematta sivut (Nykyinen näkymä), valinnut sivun tai sivuja (Valitut sivut) vai alueen valitusta sivusta Tilannekuvatyökalun avulla (Valittu grafiikka).
Nykyinen sivu
  Tulostaa nykyisessä näkymässä näkyvän sivun.
Sivut
  Määrittää tulostettavan sivualueen avoimessa PDF-tiedostossa. Erottele alueen määrittävät sivunumerot viivalla. Erottele sivualueet pilkulla tai välilyönnillä. Jos Sivun näytön määritykset -kohdasta on valittu Käytä loogisia sivunumeroita -asetus, voit antaa sivuille tulostettavia numeroita vastaavat numerot roomalaisina numeroina tai todellisina sivunumeroina. Jos dokumentin ensimmäisen sivun numero on esimerkiksi iii, voit tulostaa tämän sivun kirjoittamalla iii tai 1. Vain parittomat sivut- tai Vain parilliset sivut -asetuksen valitseminen vaikuttaa siihen, mitkä alueen sivut tulostetaan. Jos esimerkiksi alue sisältää sivut 2, 7-10 ja Vain parilliset sivut -asetus on valittu, vain sivut 2, 8 ja 10 tulostuvat.
  Jos haluat tulostaa tietyltä sivulta dokumentin loppuun, kirjoita sivunumeron jälkeen viiva. Esimerkiksi "11-" tulostaa sivulta 11 dokumentin viimeiselle sivulle.
Osajoukko
  Valitse Kaikki alueen sivut, Vain parittomat sivut tai Vain parilliset sivut, jos haluat tulostaa vain nämä määritetyn alueen sivut.
Käännä sivut
  Tulostaa sivut käänteisessä järjestyksessä. Jos sivualueita on määritetty, sivut tulostuvat määritykseen nähden käänteisessä järjestyksessä. Jos esimerkiksi Sivut-ruudussa lukee 3-5, 7-10, Käännä sivut -asetus tulostaa sivut järjestyksessä 10-7 ja sitten 5-3.
Sivun skaalaus
  Pienentää, suurentaa tai jakaa sivut tulostuksen aikana.
  Ei mitään
    Tulostaa sivun vasemman yläosan tai keskiosan (jos sivu on automaattisesti kierretty ja keskitetty) ilman skaalausta. Ne sivut tai valinnat, jotka eivät mahdu paperille, rajautuvat pois.
  Sovita tulostettavalle alueelle
    Pienentää tai suurentaa jokaista sivua niin, että sivut mahtuvat valitun paperikoon tulostettavalle alueelle. PostScript®-tulostimissa PPD-tiedosto määrittää paperin tulostettavan alueen.
  Kutista tulostettavalle alueelle
    Pienentää suuria sivuja niin, että ne sopivat valitun paperikoon mukaiselle paperille, mutta ei suurenna pieniä sivuja. Jos jokin alue on valittu ja on suurempi kuin valitun paperikoon mukaisen sivun tulostettava alue, se skaalautuu tulostettavalle alueelle sopivaksi.
  Useita sivuja arkille
    Ottaa käyttöön usean sivun tulostamisen samalle paperiarkille. Jos tämä asetus on valittu, voit määrittää sivujen määrän arkilla, sivujen järjestyksen ja sivujen reunan tulostuksen sekä kiertää sivuja automaattisesti.
    Huomautus: Usean sivun tulostaminen arkille Acrobatilla on riippumaton tulostinohjaimen vastaavasta toiminnosta. Reader -ohjelman tulostusasetukset eivät vastaa tulostinajureiden asetuksia, joilla tulostetaan useita sivuja arkille. Valitse usean sivun tulostus arkille joko Reader -ohjelmassa tai tulostinajurissa, mutta ei molemmissa.
  Kirjasten tulostaminen
    Tulostaa useita sivuja samalle arkille, jotta järjestys on oikein, kun kirjanen on taitettu. Tulostimen on tuettava kaksipuolista tulostusta (tulostusta arkin molemmille puolille). Kirjasia tulostettaessa Reader ottaa käyttöön kaksipuolisen tulostuksen, jos mahdollista.
Sivuja arkilla
  Tulostaa valitun määrän sivuja tai mukautetun määrän sivuja (enintään 99) vaaka- ja pystysuoraan, kun käytetään usean sivun tulostusta arkille. Jos valitset valikosta valmiiksi määritetyn luvun, Reader valitsee sopivimman paperin suunnan.
Sivujärjestys
  Määrittää, miten samalle arkille tulostettavat sivut järjestetään. Vaakasuuntainen sijoittaa sivut vasemmalta oikealle ja ylhäältä alas. Vaakasuuntainen käänteinen sijoittaa sivut oikealta vasemmalle ja ylhäältä alas. Pystysuuntainen sijoittaa sivut ylhäältä alas, vasemmalta oikealle. Pystysuuntainen käänteinen sijoittaa sivut ylhäältä alas, oikealta vasemmalle. Molemmat käänteiset asetukset sopivat aasialaisilla kielillä kirjoitetuille dokumenteille.
Tulosta sivun reunus
  Piirtää rajausruudun (PDF-sivujen reunan) tulostettaessa useita sivuja arkille.
Kierrä sivut automaattisesti
  Muuttaa PDF-tiedoston suunnan tulostimen ominaisuuksissa määritetyn suunnan mukaiseksi tulostettaessa useita sivuja arkille.
  Huomautus: Kutista tulostettavalle alueelle -asetus on aina valittu, kun tulostetaan useita sivuja arkille. Tämän vuoksi sivut pienennetään aina käytettävissä olevalle tulostusalueelle sopiviksi Käännä ja keskitä sivut -asetuksesta huolimatta.
Tulosta tiedostoon (Windows/UNIX)
  Luo dokumentista laiteriippuvaisen PostScript-tiedoston. Tiedostossa on koodi, joka ottaa käyttöön erityiset laiteominaisuudet ja ohjaa niitä. Tällainen tiedosto ei sovi muille laitteille yhtä hyvin kuin kohdelaitteelle. Saat PostScript-tiedostoista parempilaatuisia käyttämällä Tallenna PostScript -tiedostona -komentoa. Readerissa ei ole Tallenna PostScript-tiedostona -komentoa.
  Huomautus: PostScript-tiedoston luomiseen ei tarvita PostScript-tulostinta.
Tulostaminen Vihjeitä
  Jos sinulla on Internet-yhteys, tämä toiminto muodostaa yhteyden Adoben Web-sivustoon, joka sisältää tietoja tulostusongelmien ratkaisemisesta.
Lisäasetukset
  Avaa vähintään yhden paneelin tulostuksen lisäasetusten määrittämistä varten.