# Allekirjoituksen varmennuksen oletusasetusten määrittäminen

Ennen kuin avaat allekirjoitettuja dokumentteja, määritä oletusasetukset, joilla voit optimoida Reader -toiminnon allekirjoitusten tarkistamisen.

1. Valitse Muokkaa > Oletusarvot (Windows/UNIX) tai Reader Oletusarvot (Mac OS) ja valitse vasemmalta Suojaus.
2. Jos haluat tarkistaa jokaisen avattavan PDF-dokumentin kaikkien allekirjoitusten kelvollisuuden automaattisesti, valitse Varmista allekirjoitukset dokumenttia avattaessa -asetus. Tämä on oletusasetus.
3. Valitse Lisäasetukset ja valitse Varmennus-välilehti.
4. Valitse seuraavat asetukset:
   Tarkistuksen aikana
     Näillä asetuksilla määritetään menetelmät, joilla valitaan allekirjoituksen tarkistamisessa käytettävä plug-in. Sopiva plug-in valitaan usein automaattisesti. Saat lisätietoja allekirjoitusten tarkistamisessa tarvittavista plug-ineistä järjestelmänvalvojalta.
   Edellytä sertifikaatin kumoamisen tarkistusta aina allekirjoituksia tarkistettaessa, jos mahdollista
     Valitse tämä asetus, jos haluat tarkistaa sertifikaatit vertaamalla niitä tarkistuksen aikana pois jätettyjen sertifikaattien luetteloon. Jos tätä asetusta ei ole valittu, allekirjoitusten hyväksynnän kumoamistila ohitetaan. Kumoamistila tarkistetaan aina allekirjoitusten sertifioinnin yhteydessä.
   Tarkista allekirjoitukset käyttäen
     Valitsemalla asetuksen voit määrittää, onko digitaalisessa allekirjoituksessa näkyvä kellonaika allekirjoituksen tarkistusaika (Tämänhetkinen aika), suojausasetuksissa määritetyn oletusaikaleimapalvelimen asettama kellonaika vai allekirjoituksen luontiaika.
   Piilota allekirjoituskentän voimassaolokuvake, kun allekirjoitus on voimassa
     Piilottaa allekirjoituksen tilan, jos allekirjoitus on kelvollinen, vaikka asiakirjaa on muokattu sen allekirjoittamisen jälkeen (jolloin näkyy vihreä valintamerkkikuvake ja varoituskolmiokuvake).
5. Napsauta Windowsin integrointi -välilehteä ja määritä, voidaanko Windowsin sertifikaattisäilöstä tuoda henkilöllisyyksiä luotettujen henkilöllisyyksien luetteloon. Määritä myös, pidetäänkö kaikkia Windowsin sertifikaattisäilössä olevia pääsertifikaatteja luotettavina allekirjoitusten tarkistuksessa ja sertifioitujen dokumenttien tarkistuksessa. Huomaa, että näiden asetusten valitseminen voi johtaa suojauksen heikkenemiseen. Tämä asetus ei ole käytettävissä UNIXissa.