# Tietoja työkaluriveistä

Työkalurivien avulla lisätään ohjelman selkeyttä, sillä tehtävät on ryhmitelty riveihin aihepiireittäin. Esimerkiksi Sivunäyttö-työkalurivi sisältää painikkeita, joilla voi valita dokumentti-ikkunassa samaan aikaan näkyvien sivujen määrän. Kommentti ja merkintä -työkalurivin työkaluilla voi lisätä kommentteja PDF-tiedostoon.

Työkalurivit voivat kellua tai olla kiinnitettyjä. Kiinnitetyt työkalurivit näkyvät työkalurivien alueella. Kelluvat työkalurivit näkyvät itsenäisinä paletteina, jotka voi siirtää haluttuun kohtaan työskentelyaluetta.

Jokaisessa työkalurivissä on tarttumiskahva, joka on harmaa raita työkalurivin vasemmassa reunassa.

- Kun asetat kohdistimen tarttumiskahvan päälle, näet palkin nimen näyttävän työkaluvihjeen.

- Kun vedät tarttumiskahvaa, työkalupalkki siirtyy. Voit vetää työkalurivejä pois työkalurivien alueelta (jolloin ne muuttuvat kelluviksi), kiinnittää niitä työkalurivien alueelle tai järjestellä ne uudelleen.

Jotkut työkalurivit ovat oletuksena näkyvillä, jotkut piilossa.

Tarkastele täysikokoisia kuvia
Oletusasetuksen mukaan avoimet työkalurivit

A.
  Tiedosto-työkalurivi
B.
  Sivusuunnistus-työkalurivi
C.
  Valitse ja zoomaa -työkalurivi
D.
  Sivunäyttö-työkalurivi
E.
  Etsi-työkalurivi

Tehtävät-työkalurivin painikkeet toimivat hieman eri tavalla kuin muiden työkalurivien painikkeet. Jokaiseen tällaiseen painikkeeseen sisältyy aiheeseen liittyvä komentovalikko. Napsauta nuolta painikkeen nimen oikealla puolella, jotta valikko avautuu. Voit esimerkiksi avata Adobe Acrobat Connect -kokouksiin liittyvän komentovalikon napsauttamalla Aloita kokous -painikkeen vieressä olevaa nuolta.

Näet työkalun kuvauksen pitämällä osoitinta työkalun päällä. Näet työkalurivin nimen pitämällä osoitinta työkalurivin vasemmassa reunassa olevan tarttumiskahvan päällä. Kaikki työkalurivien nimet näkyvät Lisää työkaluja -valintaikkunassa (Työkalut > Mukauta työkalurivejä).
Aiheeseen liittyviä tietoja

- Valikoiden näyttäminen