# URL-osoitteiden ja liitteiden rajoittaminen PDF-tiedostoissa

Reader varoittaa aina, kun yrität avata URL-osoitteen tai tiedoston, jonka tiedostotyyppi ei ole sallittu. URL-osoitteet ja kielletyt tiedostotyypit (esimerkiksi EXE) saattavat olla vaarallisia, sillä niitä voidaan käyttää tietokonetta vahingoittavien ohjelmien, makrojen tai virusten levittämiseen ja suorittamiseen.

Voit sallia Reader -ohjelman muodostavan yhteyden tiettyihin Web-sivustoihin lisäämällä niiden URL-osoitteet sallittujen sivustojen luetteloon Luotonhallinnan oletusarvoissa. Poista URL-osoitteet, joissa et halua enää vierailla. Jos haluat avata liitteitä Reader -ohjelmassa, sinun tulee vastata kysymykseen, että hyväksyt aina kyseisen tyyppisten tiedostojen avaamisen. Liitteen tiedostotyyppi lisätään tämän jälkeen rekisteriin tallennettuun luetteloon. Mikäli haluat kieltää sellaisen tiedostotyypin käytön, jonka käsittelyn olet sallinut aiemmin, voit palauttaa luettelon oletusasetuksen mukaiseksi Luotonhallinnan oletusarvoissa.

### Luotonhallinta-oletusarvot

Kun haluat nähdä Luotonhallinnan oletusarvot, valitse Muokkaa > Oletusarvot (Windows/UNIX) tai Reader > Oletusarvot (Mac OS) ja valitse vasemmalta Luotonhallinta.

Hyväksy muiden kuin PDF-tiedostoliitteiden avaamisen ulkoisessa sovelluksessa
  Kun tämä asetus on valittu, ulkoinen sovellus voi käynnistyä liitetiedostoa avattaessa. Tietokoneessa on oltava ulkoinen sovellus tiedoston avaamista varten.
Palauta hyväksyttyjen ja kiellettyjen tiedostoliitteiden luettelo oletusasetuksen mukaiseksi
  Poistaa tallennetut asetukset, jotka valitsit liitteiden avaamista varten. Jos sallit esimerkiksi TMP-tiedostoliitteiden avaamisen aina, TMP näkyy sallittujen tiedostoliitteiden luettelossa. Napsauttamalla Palauta voit poistaa TMP-tunnisteen luettelosta.
Muuta asetuksia
  Kun napsautat tätä, voit määrittää, miten Internet-yhteys muodostetaan PDF-tiedostoista. Voit rajoittaa pääsyn vain sallimiisi URL-osoitteisiin valitsemalla Anna määrittää sallittujen ja estettyjen Web-sivustojen luettelo (oletus). Jos sallit pääsyn kaikkiin URL-osoitteisiin, valitse Salli kaikki Web-sivustot. Jos haluat rajoittaa pääsyä URL-osoitteisiin PDF-tiedostoista, valitse Estä kaikki Web-sivustot.

  Jos haluat muodostaa sallittujen ja estettyjen Web-sivustojen luettelon, kirjoita kukin URL-osoite tekstiruutuun ja napsauta Salli tai Estä. Määritä sitten Reader -ohjelman oletustoiminta Web-sivustoille, jotka puuttuvat luettelosta.

  Huomautus: Jos avaat suojatun PDF-tiedoston ja näyttöön tulee kehotus sallia tai kieltää URL-osoite, valitse Muista toimintani tämän sivuston kohdalla. URL-osoite lisätään luetteloon.
Salli ulkoinen sisältö
  Sallii Reader -ohjelman lukea PDF-tiedostojen virtausobjekteja. Virtausobjektit ovat tunnisteella varustettuja URL-osoitteita tai tiedostomäärityksiä, jotka on kuvattu dokumentissa PDF Reference Version Fifth Edition: Adobe Portable Document Format Version 1.6. Käytä tätä asetusta, jos olet PDF-kehittäjä ja luot virtausobjekteja sisältäviä PDF-tiedostoja tai työskentelet tämäntyyppisten tiedostojen parissa.