# PDF:ien avaaminen

Voit avata PDF-dokumentin usealla eri tavalla: Reader -sovelluksesta, sähköpostiohjelmasta, tiedostojärjestelmästä tai verkossa Web-selaimesta. PDF:n alkunäkymä määräytyy tekijän määrittämien dokumentin ominaisuuksien mukaan. Esimerkiksi dokumentti voi avautua tietyltä sivulta tai tietyllä suurennuksella.

Joidenkin PDF-dokumenttien käyttö on rajoitettu ja ne voi avata vain salasanalla, jonka PDF:n omistaja antaa. Jos dokumentti on salattu, saatat tarvita tekijän antaman luvan sen avaamiseen. Jos kyseessä on tietyntyyppinen rajoitettu tai sertifioitu dokumentti, sitä ei ehkä pysty tulostamaan eikä tietoja voi kopioida toiseen sovellukseen. Jos sinulla on ongelmia PDF-dokumentin avaamisessa tai tiettyjen ominaisuuksien käyttämisessä, ota yhteys dokumentin tekijään tai omistajaan.

Jos dokumentti on määritetty avautumaan koko näytön tilassa, työkalurivi, komentorivi, valikkorivi ja ikkunan säätimet eivät näy. Voit poistua koko näytön tilasta painamalla Esc-näppäintä (jos näin on määritetty oletusarvoissa) tai painamalla Ctrl+L (Windows) tai Komento+L (Mac OS).

Aiheeseen liittyviä tietoja

- PDF-tiedostojen tarkasteleminen koko näytön tilassa
- PDF-pakettien suunnistusalueet
- Suojattujen PDF-tiedostojen avaaminen