## Adobe® Reader® 8.1.3 for Linux -ohjelmisto

Tervetuloa lukemaan Adobe® Reader® 8.1.3:n Lueminut-tiedostoa. Adobe Reader on Adobe Portable Document Format (Adobe PDF) -tiedostoja luovien Adobe-sovellusten ilmainen ohjelmistoversio. Jos haluat luoda, muuttaa, tarkistaa ja jakaa tietoja käyttämällä Adobe PDF -tiedostoja, tutustu lisätietoihin Adobe Acrobat 8.0 Professional- ja Adobe Acrobat 8.0 Standard -ohjelmistoista osoitteessa www.adobe.com/products/acrobat.

Saat lisätietoja Adobe Reader 8.1.3:stä napsauttamalla seuraavia linkkejä:

- Katso Järjestelmävaatimukset
- Katso Adobe Reader 8.1.3 asennus ja käynnistys
- Katso Web-selaintuki
- Katso Heprean-, arabian-, thain- tai vietnaminkielisen tekstin tuki
- Katso Vianmääritykseen liittyviä tietoja
- Katso Tunnettuja ongelmia
- Katso Pikanäppäimet

### Järjestelmävaatimukset

Varmista, että järjestelmäsi täyttää Adobe Reader 8.1.3 for Linux® -ohjelmiston suorittamisen vähimmäisvaatimukset:

- 32-bittinen Intel® Pentium® yhtensopiva suoritin
- Linux kernel 2.4 tai uudempi
- 128 megatavua keskusmuistia (suositellaan 256:ta megatavua)
- 100 megatavua vapaata kiintolevytilaa (aasialaiset kirjasimet vaativat 60 megatavua lisää; laajennettu kielituki (HATV) ja keskieurooppalaiset kirjasimet vaativat 13 megatavua lisää)
- GTK pienin versio ja 2.6 UI Toolkit

### Adobe Reader 8.1.3 asennus ja käynnistys

Valitse jokin alla kuvatuista asenntusmenetelmistä.

### Asenna Adobe Reader 8.1.3 RPM-asennusohjelman avulla GNOME-ympäristössä:

1. Avaa paketti.

2. Anna tarvittaessa pääsalasana ja valitse OK.

3. Valitse Complete System Preparation (Viimeistele järjestelmän valmistelu) -valintaikkunassa Continue (Jatka).

### Asenna Adobe Reader 8.1.3 RPM-asennusohjelman avulla KDE-ympäristössä:

1. Avaa paketti.

2. Valitse Install Package with YaST (Asenna paketti YaST:n avustuksella).

3. Anna tarvittaessa pääsalasana ja valitse OK.

Oletusarvo on, että Adobe Reader asennetaan hakemistoon /opt/Adobe. Tarvittaessa voit määritää toisen hakemiston.

### Asenna Adobe Reader 8.1.3 komentoriviltä:

1. Avaa pääteikkuna.

2. Siirry cd-kommennon avulla hakemistoon, jossa RPM-paketti sijaitsee.

3. Suorita seuraava komento järjestelmänvalvojana tai pääkäyttäjänä:

`rpm -i AdobeReader_enu-8.1.3-1.i486.rpm`

Poista Adobe Reader 8.1.3:n asennus suorittamalla seuraava komento pääkäyttäjänä:

`rpm -e AdobeReader_enu`

### Asenna Adobe Reader 8.1.3 Tarball-asennusohjelman avulla:

Kun Adobe Reader on asennettu, ohjelma kehottaa asentamaan selain-plug-in (katso lisätietoja kohdasta Asenna selain-plug-in:).

1. Avaa pääteikkuna.

2. Siirry cd-komennon avulla hakemistoon, jossa Tarball-arkisto sijaitsee.

3. Suorita seuraava komento:

`tar -zxvf AdobeReader_enu-8.1.3-1.i486.tar.gz`

4. Suorita `INSTALL`-komentosarja juuri luodussa AdobeReader-hakemistossa.

Lisää `<adobe_asennushakemisto>/bin` -määrite `PATH`-ympäristömuuttujaan, jotta selaimet voivat käynnistää Adobe Readerin. <adobe_asennushakemisto> on Adobe Reader 8.1.3:n asennushakemisto.

Huomautus: Kun asennat aiemmin luotuun hakemistoon, käytä `--install_path=<hakemisto>`-määritettä.

Oletusarvo on, että Adobe Reader asennetaan hakemistoon /opt/Adobe. Voit kuitenkin määrittää toisen asennuskohteen.

Voit poistaa Adobe Readerin asennuksen poistamalla hakemiston, johon Adobe Reader asennettiin.

### Adobe Readerin käynnistäminen:

Suorita hakemistossa <adobe_asennushakemisto>/bin oleva acroread-komentosarja, jossa <adobe_asennushakemisto> on Adobe Reader 8.1.3:n asennushakemisto.

### Web-selaimen tuki

Adobe Reader 8.1.3:n mukana toimitetaan selain-plug-in, jonka avulla voit katsella ja käyttää PDF-tiedostoja selainikkunassa. Plug-in on Netscape Gecko API -käyttöliittymän mukainen, ja se toimii kaikissa Geckoa tukevissa selaimissa (esimerkiksi Firefox 1.0 ja Mozilla1.7.3 sekä 1.8).

### Selain-plug-inin asentaminen:

Selain-plug-in on asennettava Adobe Readerin asennuksen jälkeen. RPM-asennusohjelma ei asenna sitä automaattisesti. Lue ennen asennusta tiedostossa "<INSTALL_PATH>/Browser/HowTo/<language>/Browser_Plugin_HowTo.txt" olevat ohjeet.

1. Avaa pääteikkuna.

Jos haluat asentaa plug-inin jotakin tiettyä selainta varten, varmista, että sinulla on kirjoitusoikeudet selaimen hakemistoon.

2. Suorita install_browser_plugin-komentojono kirjoittamalla seuraavat komennot:

`<ASENNUSPOLKU>/Selain/install_browser_plugin`

### Heprean-, arabian-, thain- tai vietnaminkielisen tekstin tuki

Tämä Adobe Readerin versio tukee heprean-, arabian-, thain- ja vietnaminkielisen tekstin kirjoittamista ja näyttämistä. Tässä versiossa on toimintoja, joiden avulla voit hallita oikealta vasemmalle kirjoitettavien kielten (arabian ja heprean) käyttöä lomakkeissa ja digitaalisissa allekirjoituksissa:

- Kappaleen suunta--Voit valita kappaleen suunnaksi oikealta vasemmalle, jolloin kaksisuuntaisen tekstin asettelu on asianmukainen (oikealta vasemmalle kirjoitettavan tekstin keskellä olevat luvut ja muunkieliset tekstit kirjoitetaan vasemmalta oikealle).
- Numeroiden tyyli--Voit valita, käytetäänkö arabiankielisessä tekstissä länsimaisia vai arabialais-intialaisia numeroita.
- Ligatuurituki--Käytettävissä vain arabiankielisessä tekstissä, valinnaiset ligatuurit ovat automaattisesti käytössä, jos fontti tukee niiden käyttöä.

Oikealta vasemmalle kirjoitettavien kielten asetusten käyttöönotto tuo näkyviin käyttöliittymän elementit, jotka vaikuttavat kappaleen suuntaan, numeroiden tyyliin ja ligatuureihin:

Huomautus: Oikealta vasemmalle kirjoitettavien kielten asetukset ovat oletusarvon mukaan käytössä arabian- ja hepreankielisiä alueasetuksia käytettäessä (kun joko kieliasetuksen tai näppäimistöasettelun arvona on jompikumpi näistä kielistä).

- Tekstikentän ominaisuudet -työkalurivi--Kirjoittaessasi tekstiä Muotoiltu teksti -kenttään tai Piirroksen muokkaus -tekstiruutuun, voit valita kappaleen suunnan, tekstin suunnan ja numeroiden tyylin Tekstikentän ominaisuudet -työkalurivin avulla.
  Voit vaihtaa kappaleen suuntaa työkalurivin Kappaleen suunta -painikkeen avulla. Tätä painiketta napsautettaessa näkyviin tulee kaksi vaihtoehtoa, jotka vaikuttavat kaikkiin kentän kappaleisiin: Kappaleet vasemmalta oikealle ja Kappaleet oikealta vasemmalle. Kappaleiden tasaus vaihtuu automaattisesti valinnan mukaan: Jos kappaleet on tasattu vasemmalle ja kappaleen suunnaksi vaihdetaan oikealta vasemmalle, Adobe Reader vaihtaa kaikkien kappaleiden tasauksen oikealle, ja päinvastoin. Kappaleen suunnan vaihdon jälkeen voit palata takaisin ja muuttaa yksittäisten kappaleiden tasausta.
  Jos haluat vaihtaa tekstin suunnan valitulla alueella kokonaisten kappaleiden asemesta, avaa Tekstin suunta -painikkeen avulla ponnahdusvalikko, joka sisältää kolme vaihtoehtoa: Automaattinen, Teksti vasemmalta oikealle ja Teksti oikealta vasemmalle. Automaattinen asettelee tekstin kappaleen suunnan ja käytössä olevan merkistön mukaan. Teksti vasemmalta oikealle asettelee tekstin vasemmalta oikealle kirjoitettavien kielten sääntöjen mukaan kappaleen suunnasta huolimatta. Teksti oikealta vasemmalle asettelee tekstin oikealta vasemmalle kirjoitettavien kielten sääntöjen mukaan kappaleen suunnasta huolimatta. Tekstin suunnan vaihtaminen voi olla tarpeen, kun kappaleessa olevan tekstin oletuskirjoitussuunta ei ole sama kuin kappaleen oletuskirjoitussuunta tai kun tekstin suuntaa ei voi määrittää automaattisesti. Voit esimerkiksi varmistaa, että länsimaisilla numeroilla kirjoitetut puhelinnumerot näkyvät oikein oikealta vasemmalle kirjoitetussa arabiankielisessä tekstissä, valitsemalla puhelinnumerot ja valitsemalla sitten Tekstin suunta -kohovalikosta Teksti vasemmalta oikealle.
  Voit valita kenttään kirjoitettavan tekstin numeroiden tyylin Arabialais-intialaiset numerot -painikkeen avulla. Tämä painike vaihtaa numeroiden esitystavan arabialais-intialaisesta länsimaiseen tai päinvastoin. Asetus koskee vain lomakkeen kenttiä, joiden numeroiden oletustyyli on arabialais-intialainen. Tämän painikkeen valinta ei muuta tekstiin aiemmin lisättyjen numeroiden tyyliä.
- Lomakekentän tekstin ominaisuudet -valintaikkuna--Tässä valintaikkunassa on kaksi välilehteä: Fontti ja Kappale. Fontti-välilehdessä voit valita kappaleen suunnan Automaattinen-, Vasemmalta oikealle- ja Oikealta vasemmalle -valintanappien avulla ja numeroiden tyylin Numerot-ponnahdusikkunan avulla. Kappaleen suunta koskee valittua tekstialuetta. Numeroiden tyyli koskee vain uusia numeroita, aiemmin lisätyt numerot säilyvät ennallaan. Kappale-välilehdessä kappaleen suuntaa määrittävät valintanapit muuttavat kentän kaikkien kappaleiden suunnan, eivät ainoastaan valitun tekstialueen suuntaa.
  Huomautus: Tämä valintaikkuna voidaan avata vain Ominaisuudet-työkaluriviltä, joten se on käytettävissä ainoastaan kirjoitettaessa tekstiä Muotoiltu teksti -kenttään tai Piirroksen muokkaus -tekstiruutuun.
- Pikavalikot--Voit muuttaa kappaleen suuntaa ja numeroita pikavalikkojen avulla. (Tämä pikavalikon vaihtoehto on näkyvissä vain tekstiruudussa ja RTF-tekstikentässä.)
- Määritä allekirjoituksen ulkoasu -valintaikkuna--Tämä valintaikkuna sisältää asetuksia, joiden avulla voidaan määrittää kappaleen suunta ja numeroiden tyyli. Kappaleen suunnan valinta muuttaa myös allekirjoituksen ulkoasua. Jos esimerkiksi kappaleen suunnaksi asetetaan Oikealta vasemmalle, nimi sijoittuu allekirjoituskentässä oikealle ja teksti on tasattu oikeaan reunaan, ja päinvastoin.

### Oikealta vasemmalle kirjoittavien kielten asetusten ottaminen käyttöön Adobe Readerissa:

1. Valitse Muokkaa > Oletusarvot.

2. Valitse Oletusarvot-valintaikkunan Luokat-luettelosta Kansainvälinen ja valitse Ota oikealta vasemmalle -kielisetukset käyttöön -valintaruutu.

3. Valitse OK.

### Vianmääritykseen liittyviä tietoja

Jos Adobe Reader 8.1.3:n suorittamisessa ilmenee ongelmia, voit ehkä määrittää ongelmien syyn tämän kohdan tietojen avulla. Voit tarkastella yleisiä tuotetietoja ja lisätietoja virheenmäärityksestä Adoben tuotetuen Support Knowledgebase -sivustossa osoitteessa www.adobe.com/support tai valitsemalla Adobe Readerissa Ohje > Online-tuki.

Käytäntöpalvelimen suojattujen asiakirjojen avaus ei onnistu. Jos käytäntöpalvelimen sertifikaattia ei ole asennettu, näkyviin tulee sanoma, jonka mukaan yhteys palveluun ei toimi. Voit ratkaista ongelman asentamalla palvelimen sertifikaatin. Kirjoita ohjausikkunan komentoriville komento `acroread -installCertificate <URL> <PORTTI>`.

MIME-tyypin rekisteröinnit ja kuvakkeiden määritykset eivät tule voimaan asennuksen jälkeen. Muutokset tulevat voimaan, kun aloitat työpöytäistunnon uudelleen. Tämä toiminto on käytettävissä vain juurikäyttäjän tekemissä asennuksissa.

Ohje- ja Miten-ikkunat eivät ole käytettävissä, kun Adobe Reader avataan Web-selaimessa. Jos haluat käyttää ohjepainiketta tai avata Miten-ikkunan tehtäväpainikkeen avulla, aloita Adobe Reader muuten kuin Web-selaimessa.

Komentorivin RPM-asennus ei onnistu SuSE 9.2:ssa. `rpm -i AdobeReader_enu-8.1.3-1.i486.rpm` -komennon käyttäminen Adobe Reader 8.1.3:n asentamiseen SuSE 9.2:ssa ei onnistu, ja siitä raportoidaan epäonnistunut riippuvuussuhde `libcurl`-toimintoon. Asenna Adobe Reader komennolla `rpm -i --nodeps AdobeReader_enu-8.1.3-1.i486.rpm` .

Kiinalaiset, japanilaiset ja korealaiset lihavoidut merkit näkyvät epätarkkoina. Jos teksti on luotu sovelluksessa, joka käyttää synteettistä lihavointia, tekstissä saattaa näkyä valkoisia alueita tai murtumia, kun tekstiä suurennetaan. Voit välttää ongelman ottamalla käyttöön tasaisen tekstin ja CoolType-kirjaston käyttöasetukset sivun näytön asetuksissa.

Etsi-komento ei löydä Unicode-merkkejä. Kun etsit Unicode-merkkejä PDF-tiedostosta, lisää hakusanakenttään ennen Unicode-merkkiä "\u". Jos esimerkiksi haluat etsiä ASCII-merkkiä A vastaavaa Unicode-merkkiä, kirjoita valintaikkunaan \u0041.

Hong Kong -merkistön avulla ei voi luoda kommentteja tai kirjanmerkkejä. Koska Hong Kong -merkistö ei ole tavallisten järjestelmäfonttien osa, Hong Kong -merkkien avulla ei voi tehdä kommentteja tai luoda kirjanmerkkejä. Voit ratkaista ongelman asentamalla perinteisen kiinalaisen kielipaketin (Hong Kong -merkistö on perinteisen kiinalaisen merkistön laajennus).

Adobe Reader ei toimi oikein. Adobe Reader 8.1.3:n on voitava käyttää `pwd`-komentoa. Tämän vuoksi Adobe Reader ei toimi oikein käytettäessä sitä hakemistosta, jossa `pwd`-komento ei toimi. Voit ratkaista ongelman varmistamalla, että `pwd`-komento suoritetaan Adobe Reader 8.1.3:n asennushakemiston `bin/`-hakemistossa.

Adobe Reader säilyttää aiemman version oletusasetukset. Ennen Adobe Reader 8.1.3 :n ensimmäistä käyttökertaa kannattaa poistaa hakemisto $HOME/.adobe, jossa $HOME on käyttäjän kotihakemisto. Tämän hakemiston poistaminen varmistaa, että Adobe Reader käyttää oletusasetuksia, kun aloitat sen ensimmäisen kerran.

Adobe Reader ei voi avata viimeksi käytettyjä tiedostoja. Viimeksi käytettyjen tiedostojen avaaminen edellyttää, että tiedostot ovat sijaitsevat samassa paikassa ja ovat samannimisiä. Jos avaat tiedoston istunnon aikana käyttämällä automount-toimintoa ja toiminto keskeytyy odottamatta, näkyviin tulee virhesanoma, mikäli yrität avata tiedoston uudelleen valitsemalla sen Tiedosto-valikosta. Tämä virhe esiintyy myös silloin, jos tiedosto siirretään tai nimetään uudelleen tai jos Adobe Reader suoritetaan toisessa tietokoneessa, jossa ei ole käytöss' sama tiedostojärjestelmä. Voit ratkaista tämän ongelman avaamalla tiedoston uudelleen Tiedosto > Avaa -komennon avulla tai varmistamalla, että levyt, joissa tiedostot sijaitsevat, ovat Adobe Readerin käytettävissä.

Väliaikaiset tiedostot näkyvät viimeksi tarkasteltujen tiedostojen luettelossa. Voit estää väliaikaisten tiedostojen (esimerkiksi Webistä avattujen tiedostojen) näkymisen Tiedosto-valikon viimeksi tarkasteltujen tiedostojen luettelossa määrittämällä mailcap-tiedot seuraavasti: `application/pdf;acroread -tempFile %s` .

Adobe Readerin oletusasetukset eivät säily. Jos hakemistoon, jossa Adobe Readerin asetukset sijaitsevat, ei voi kirjoittaa, asetuksia ei voi tallentaa. Voit ratkaista tämän ongelman varmistamalla, että $HOME/.adobe-hakemistoon, jossa $HOME on käyttäjän kotihakemisto, voi kirjoittaa.

Salasanalla suojattuja PDF-tiedostoja ei voi tulostaa PostScript-muotoon komentoriviltä. Vaikka salasanalla suojattuja tiedostoja voi tulostaa Adobe Readerissä, tiedostoja ei voi tulostaa PostScript-muotoon komentoriviltä.

PDF-tiedostot eivät tulostu. Kun tulostat PostScript-dokumentin `1p`-komennon avulla, järjestelmä luo symbolisen linkin taustatulostustiedostosta tulostettavaan tiedostoon. Linkki säästää tilaa tiedostojärjestelmässä mutta aiheuttaa ongelman tulostettaessa Adobe Readeristä. Voit ratkaista tämän ongelman sisällyttämällä `-c`-valitsimen (kopioi) Tulosta-valintaikkunan `lp`- tai `1pr`-komentoon. Tämä pakottaa `pd`-prosessin kopioimaan tiedoston taustatulostusalueelle sen sijaan, että siihen tehtäisiin symbolinen linkki.

Adobe Readerin haku on hidas, eikä se löydä tiedostoja. Jos haluat luoda koko tekstin hakuindeksit, joita voidaan luotettavasti käyttää eri ympäristöissä, sinun on käytettävä standardin ISO 9660 mukaisia tiedostojen nimeämiskäytäntöjä hakemistoon kuuluville tiedostoille (8.3 isot kirjaimet, rajoitettu merkistö). Muussa tapauksessa Adobe Reader yrittää "arvata" UNIX-tiedostonimet, mikä hidastaa etsintää ja saattaa johtaa siihen, että tiedostoja ei löydy.

Web-selaimesta ei voi lähettää lomakkeita. Webissä ei voi lähettää lomakkeita, jos selain varoittaa löytämästään lukitustiedostosta. Varoitus johtuu siitä, että selaimesta on käynnissä toinen esiintymä. Voit ratkaista tämän ongelman varmistamalla, että ainoastaan yksi selaimen esiintymä on käynnissä. Jos lukitustiedosto on jäänyt jäljelle selaimen kaatumisen vuoksi, poista tiedosto.

Käynnistyksen aikana tulee näkyviin virheilmoitus. Jos näkyviin tulee virheilmoitus, jonka mukaan jaettujen kirjastojen lataus on epäonnistunut (libJP2K.so), osan suojausta ei voi palauttaa uudelleensijoituksen jälkeen ja käyttö on kielletty, SELinux on estänyt kirjastojen käytön valtuuksien riittämättömyyden vuoksi. Voit joko määrittää tiedostoympäristöt oikein suorittamalla juurikäyttäjänä komentosarjan <INSTALL_PATH>/Reader/Patch/selinux_patch tai, jos ongelma jatkuu, lopettaa SELinuxin toiminnan kirjoittamalla juurikäyttäjänä komennon "setenforce 0".

Kolmannen osapuolen sovellukset eivät käynnisty käytettäessä Adobe Reader 8.1.3:aa 32-bittisen emuloinnin avulla 64-bittisellä koneella. Kun Adobe Reader suoritetaan 32-bittisessä emulointitilassa 64-bittisellä koneella, myös Adobe Readerin kanssa vuorovaikutuksessa olevien muiden sovellusten on oltava emulointitilassa suoritettavia 32-bittisiä versioita.

Adobe Reader 8.1.3 kaatuu käynnistyksen aikana SuSE 10.0:ssa. Tämä ongelma johtuu siitä, että järjestelmässä on ristiriitoja aiheuttava libscim-kirjaston versio. Tämä ongelma on dokumentoitu Novellin bugzillaan (https://bugzilla.novell.com/show_bug.cgi?id=85416). Ongelman voi kiertää suorittamalla komennon 'export GTK_IM_MODULE=xim' ennen acroread-ohjelman aloitusta.

### Tunnettuja ongelmia

Lue ääneen -valikon vaihtoehdot eivät ole käytettävissä. Adobe Reader tukee gnome-speech-ohjelman versiota 0.3.1 ja uudempia versioita. Aiempia versioita käytettäessä valikon vaihtoehdot eivät ole käytettävissä (ne näkyvät harmaina). Tarkista tietokoneeseen asennetun gnome-speech-ohjelman versio suorittamalla seuraava komento: `rpm -qa | grep -i gnome-speech` . Jos gnome-speech-ohjelman versio on yhteensopiva, suorita komento `test-speech`. Jos valinta ja toisto puhepalvelimen kautta ei onnistu, asenna gnome-speech-yhteensopiva puhepalvelin.

Lue ääneen -toiminto ei toimi gnome-speech-päivityksen jälkeen. Testaa komennon `test-speech` avulla, onko gnome-speech-päivitys onnistunut. Muodosta sen jälkeen linkki asennettuihin tiedostoihin libORBit-2.so.X, libgnomespeech.so.X, libbonobo-activation.so.X ja libbonobo-2.so.X hakemistossa <INSTALL_PATH>/Reader/intellinux/lib with the names 'libORBit-2.so', 'libgnomespeech.so', 'libbonobo-activation.so' and 'libbonobo-2.so'.

GB18030. Jos hakukenttään liitetään CJK-A-merkki U+3400, U+3500, U+3600 tai U+3700, haku ei tuota tuloksia, vaikka PDF-dokumentissa olisi etsittäviä merkkejä. Kirjoita merkki hakukenttään liittämisen asemesta.

Adobe Readerin aloitus ei onnistu Red Flag Linux 4.1:ssä GLib-ongelman vuoksi. Tämä virhe esiintyy yritettäessä ladata käytettävyyteen liittyviä moduuleita. Päivitys uudempaan GLib-versioon ratkaisee ongelman.

Komentosarjojen käyttö HTML-sivun ja Adobe Readerin välillä ei toimi selaimessa. Tämä ongelma johtuu selaimen rajoituksesta. Ratkaise ongelma päivittämällä selainversioon, joka tukee plug-ineissä suoritettavia komentosarjoja.

PPKLite.api ei lataudu. PPKLite edellyttää OpenLDAP-paketin asennusta. Alustus ei onnistu, jos pakettia ei ole asennetttu. Jos tämä virhe esiintyy acroread-ohjelman aloituksen yhteydessä, tietokoneeseen on asennettava LDAP-kirjastot (OpenLDAP-paketti). Jos PPKLite ei edelleenkään lataudu, muodosta linkki asennettuihin tiedostoihin libldap.so.X ja liblber.so.X hakemistossa <ASENNUSPOLKU>/Reader/intellinux/lib käyttäen nimiä libldap.so ja liblber.so.

Jotkin järjestelmäfontit eivät näy kohdassa Dokumentti/Ominaisuudet-ikkuna/Työkalurivi. Adobe Reader etsii järjestelmäfontteja `PSRESOURCEPATH`-ympäristömuuttujassa määritetystä hakemistoluettelosta sekä joistakin ennalta määritetyistä järjestelmähakemistoista. Jos järjestelmään on lisätty useita fonttihakemistoja, joista Adobe Reader ei ehkä etsi fontteja, voit lisätä kyseiset hakemistot `PSRESOURCEPATH`-ympäristömuuttujaan ennen Adobe Readerin aloittamista. Jos tarvittavia fontteja ei ole upotettu dokumenttiin, valinta Dokumentti > Käytä paikallisia kirjasimia aiheuttaa sen, että Adobe Reader noutaa fontit järjestelmästä `PSRESOURCEPATH`-muuttujassa määritetyllä tavalla.

Sivun teksti venyy tai vinoutuu joissakin järjestelmissä. Tämä ongelma voidaan ratkaista valitsemalla Muokkaa > Oletusarvot, valitsemalla Sivun näyttö -välilehti ja asettamalla Mukautettu tarkkuus -kenttään näytössä näkyvä järjestelmän asetus.

Sokettitiedostoihin (socket) kohdistuva haku ei onnistu. Jos määritetty hakupolku sisältää sokettitiedoston (socket, tyypillinen polku on `/tmp` tai `$HOME` ), haku ei onnistu. Varmista, että määritetty polku ei sisällä sokettitiedostoja, vaan ainoastaan tavallisia tiedostoja .

Postin lähetys Mutt-sovelluksella ei onnistu. Jos pääteikkuna vilkkuu ja katoaa, kun sähköpostiasiakkaana on Mutt, sähköpostin lähetys Mutt-sovelluksella on otettava käyttöön lisäämällä $HOME/.muttrc-hakemistoon rivi `set autoedit=no"`.

Evolution kaatuu sähköpostia lähetettäessä. Tämä ongelma esiintyy Evolutionin aiempia versioita käytettäessä. Jos Evolution kaatuu sähköpostia lähetettäessä (kun sähköpostiasiakkaana on Evolution), yritä pitää Evolution toiminnassa taustalla. Jos ohjelma silti kaatuu, päivitä Evolution 2.0:aan tai uudempaan versioon. Sovellus on ehkä pidettävä toiminnassa taustalla.

Käytettävyysominaisuudet eivät ole toiminnassa. Adobe Reader tarkistaa gconf-rekisteristä, onko käytettävyystoimintojen tuki otettu käyttöön järjestelmässä. Jos gconftool-2 ei ole käytettävissä järjestelmässä, käytettävyystoimintojen tuki on poistettu käytöstä. Jos gconftool-2 ei ole järjestelmässä ja haluat käyttää Adobe Readerin käytettävyystoimintoja, muuta rivi `ACRO_AT_ACTIVE="false"` muotoon `ACRO_AT_ACTIVE="true"` tiedoston <INSTALL_PATH>/bin/acroread lohkossa `if [ "$IS_GCONF_TOOL" = "no" ]`, lähellä tiedoston loppua.

Voit ottaa käytettävyystoiminnot käyttöön gconf-editorin tai gconftool-2:n avulla asettamalla avaimelle /desktop/gnome/interface/accessibility arvon true (tosi). Ota sitten käyttöön näppäimistönvalintakohdistin (F7 vaihtaa kohdistinta). Sen voi ottaa käyttöön myös valitsemalla Muokkaa > Oletusarvot, valitsemalla Käytettävyys-vaihtoehdon ja valitsemalla Näytä aina näppäimistönvalintakohdistin -valintaruudun. Valitse lopuksi Muokkaa > Oletusarvot, valitse Luku-vaihtoehto ja valitse Ota dokumentti käyttöön -valintaruutu.

Adobe Reader ei voi käyttää `pwd`-komentoa. Adobe Reader ei toimi oikein käytettäessä sitä hakemistosta, jossa `pwd`-komento ei toimi.

Oletusarvotiedostoon kirjoittaminen. Adobe Reader ei varoita käyttäjää, jos oletusarvotiedostoon ei voi kirjoittaa. Varmista, että hakemistoon '$HOME/.adobe' voi kirjoittaa, jos haluat tallentaa oletusarvoja.

Salasanalla suojattujen PDF-tiedostojen tulostaminen. Käyttäjät eivät voi tulostaa salasanalla suojattuja PDF-dokumentteja komentoriviltä PostScriptiin, vaikka tiedostot voikin tulostaa Adobe Readerista.

PDF-tiedostoja, joilla on pitkät nimet, ei voi avata. Kun heterogeenisessä verkkoympäristössä on käytössä Novell-palvelimia, vältä antamasta PDF-tiedostoille pitkiä (yli 32 merkin pituisia) tiedostonimiä. Novell-palvelin näyttää pitkät tiedostonimet Macintosh-tietokoneella, mutta Mac OS estää Adobe Readeria avaamasta tiedostoa. Tätä ongelmaa ei esiinny Windows-ympäristössä.

Valikot ja välilehdet näkyvät käänteisinä arabian- ja hepreankielisillä alueasetuksilla. Arabian- ja hepreankielisiä alueasetuksia käytettäessä valikot, välilehdet ja muut käyttöliittymän elementit näkyvät käänteisesti oikealta vasemmalle. Tämä johtuu UI Toolkitin rakenteesta.

### Pikanäppäimet

Pikanäppäimet:

Painamalla Alt-näppäintä saat esiin valikkorivin, minkä jälkeen voit käyttää mitä tahansa seuraavista pikanäppäimistä:

T - Tiedosto-valikko

M - Muokkaa-valikko

N - Näytä-valikko

D - Dokumentti-valikko

Y - Työkalut-valikko

I - Ikkuna-valikko

O - Ohje-valikko

Suunnistustyökalut:

Page Up - edellinen näyttö

Page Down - seuraava näyttö

Vasen nuoli - edellinen sivu

Oikea nuoli - seuraava sivu

Ylänuoli - vieritys ylöspäin

Alanuoli - vieritys alaspäin

CTRL+L - koko näytön piilotus tai palautus

Toimintonäppäimet:

F8 - työkalurivien näyttäminen tai piilottaminen

Dokumenttien muokkaaminen:

CTRL+A - koko sisällön valinta

CTRL+C - kopioiminen

CTRL+M - zoomaus

CTRL+O - avaus

CTRL+P - tulostus

CTRL+Q - lopetus

CTRL+W - dokumentin sulkeminen

CTRL+0 - sovittaminen ikkunaan

CTRL+1 - sovittaminen todelliseen kokoon

CTRL+2 - leveyden sovittaminen

CTRL+3 - näkyvän sovittaminen

CTRL+ - suurentaminen

CTRL- - pienentäminen

VAIHTO+CTRL+A - koko sisällön valinnan poisto

VAIHTO+CTRL+S - tallennus nimellä

VAIHTO+CTRL+ + - kääntäminen myötäpäivään

VAIHTO+CTRL+ - - kääntäminen vastapäivään

Dokumentin käytettävyys

F7 - Näppäimistönvalintakohdistimen vaihto

Etsiminen:

CTRl+F - etsiminen

VAIHTO+CTRL+F - Etsi-välilehden avaaminen

Dokumentin tiedot ja oletusarvot:

CTRL+D - dokumentin yhteenvetoikkunan näyttäminen

CTRL+K - Yleiset asetukset -valintaikkunan näyttäminen

Päivitetty viimeksi 02.11.05.

### Lakitietoja

© 2005 Adobe Systems Incorporated. Kaikki oikeudet pidätetään.

Adobe Systems Incorporated ja sen lisenssin omistajat. Kaikki oikeudet pidätetään. Adobe, Acrobat, Acrobat-logo, PostScript ja PostScript-logo ovat Adobe Systems Incorporatedin tavaramerkkejä tai rekisteröityjä tavaramerkkejä Yhdysvalloissa ja/tai muissa maissa. Distiller, Adobe Type Manager, ATM, Illustrator, PageMaker ja Photoshop ovat Adobe Systems Incorporatedin tavaramerkkejä. Sun, Sun Microsystems, Sun logo ja Solaris ovat Sun Microsystems, Inc:n tavaramerkkejä tai rekisteröityjä tavaramerkkejä Yhdysvalloissa ja muissa maissa. Kaikki SPARC-tavaramerkit ovat SPARC International, Inc:n lisenssillä käytettäviä tavaramerkkejä tai rekisteröityjä tavaramerkkejä Yhdysvalloissa ja muissa maissa. Tuotteet, joilla on SPARC-tavaramerkki, pohjautuvat Sun Microsystems, Inc:n kehittämään arkkitehtuuriin.

UNIX on rekisteröity tavaramerkki Yhdysvalloissa ja muissa maissa, ja se on lisensoitu ainoastaan X/Open Company, Ltd:n kautta. X Window System on Massachusetts Institute of Technologyn tavaramerkki. Linux on Linus Torvaldsin rekisteröity tavaramerkki. Novell on Novell, Inc:n rekisteröity tavaramerkki. Macintosh ja MacOS ovat Apple Computer, Inc:n tavaramerkkejä, ja ne on rekisteröity Yhdysvalloissa ja muissa maissa. NCD ja PC-Xware ovat Network Computing Devices, Inc:n tavaramerkkejä tai rekisteröityjä tavaramerkkejä Yhdysvalloissa ja muissa maissa. STSong? on ChangZhou SinoType Technology Co., Ltd:n tavaramerkki. Kaikki muut tavaramerkit ovat haltijoidensa omaisuutta. Tämän tiedoston sisältö on lisenssin Mozilla Public License Version 1.1 ("lisenssi") alainen; tiedostoa ei saa käyttää ilman tätä lisenssiä. Voit hankkia lisenssin kopion osoitteesta http://www.mozilla.org/MPL. Adobe ei ole muokannut tätä tiedostoa. Lähdekoodi on osoitteessa http://www.mozilla.org/source.html. Alkuperäinen koodi on Mozilla Communicatorin asiakaskoodi, joka on julkistettu 31.3.1998. Kaikki oikeudet pidätetään.

Adobe Systems Incorporated, 345 Park Avenue, San Jose, California 95110, USA.