# Näytä tai piilota suunnistusruutu

Suunnistusruutu on työtilan alue, jossa voi näkyä erilaisia suunnistusvälilehtiä. Tavallisesti nämä välilehdet toimivat sisällysluettelona, jonka kohteiden avulla voi siirtyä dokumentin tiettyyn kohtaan. Esimerkiksi Sivut-välilehti sisältää miniatyyrikuvat jokaisesta sivusta. Sivu avautuu, kun sen miniatyyrikuvaa napsautetaan.

Kun avaat PDF-tiedoston, suunnistusruutu yleensä sulkeutuu, mutta työskentelyalueen vasemman sivun painikkeilla voidaan helposti tuoda näkyviin erilaisia paneeleja, esimerkiksi Sivut-paneeli painikkeella ja Kirjanmerkit-paneeli painikkeella . Kun Reader on auki mutta tyhjä (PDF:ää ei ole avattu), suunnistusruutu ei ole käytettävissä.

1. Avaa suunnistusruutu jollakin seuraavista menetelmistä:

   - Napsauta minkä tahansa suunnistusvälilehden painiketta työskentelyalueen vasemmassa reunassa, jos haluat avata kyseisen välilehden.

   - Valitse Näytä > Suunnistuskielekkeet > Näytä suunnistuskielekkeet.

2. Sulje suunnistusruutu yhdellä seuraavista menetelmistä:

   - Napsauta suunnistusruudussa avoinna olevan välilehden painiketta.

   - Valitse Näytä > Suunnistuskielekkeet > Piilota suunnistuskielekkeet.

Huomautus: PDF-dokumentin laatija voi vaikuttaa joidenkin suunnistusvälilehtien sisältöön ja jättää ne myös tyhjiksi.