# Täytä ja tyhjennä lomake

Jos PDF-lomakkeessa on vuorovaikutteisia kenttiä, lomake voidaan täyttää Valitse & zoomaa -työkalupalkin työkaluilla: käsityökalullatai valintatyökalulla . Kun osoitin siirretään vuorovaikutteisen kentän päälle, osoitin muuttuu yhdeksi seuraavista:

- osoittava sormi tai plusmerkillä varustettu osoittava käsi . Näkyy, kun osoitin on painikkeen, valintanapin, valintaruudun tai luettelon vaihtoehdon päällä.

- nuoli . Näkyy, kun valitaan vaihtoehto luettelosta.

- I-palkki . Näkyy, kun lomakkeen kenttään voi kirjoittaa tekstiä.

Jos lomakkeen kentät eivät ole vuorovaikutteisia, osoittimen peruskuvake ei muutu.

Ei-vuorovaikutteiset PDF-lomakkeet voidaan tulostaa ja täyttää manuaalisesti. Voit myös valita Työkalut > Kirjoituskone > Kirjoituskone, lisätä tiedot tyhjiin lomakekenttiin kirjoituskonetyökalulla ja sitten tulostaa täytetyn lomakkeen.

Huomautus: Osa tekstikentistä on dynaamisia eli ne mukautuvat kirjoitetun tekstimäärän pituuteen automaattisesti ja voivat tarvittaessa jatkua seuraavalle sivulle.

### Vuorovaikutteisen lomakkeen täyttäminen

1. Valitse tarvittaessa käsityökalu tai valintatyökalu .
2. (Valinnainen) Jos haluat lomakekenttien erottuvan paremmin, napsauta dokumentin sanomarivin Korosta kentät -painiketta . Lomakekentissä näkyy värillinen (normaalisti vaaleansininen) tausta, ja kaikki pakolliset lomakekentät on ympäröity toisenvärisellä (normaalisti punaisella) ääriviivalla.
3. Napsauta ensimmäistä lomakekenttää, jonka haluat täyttää. Näin voit valita vaihtoehdon tai tuoda I-palkkiosoittimen näkyviin tekstin kirjoittamista varten.
4. Kun olet tehnyt valinnan tai kirjoittanut tekstin, tee jokin seuraavista toimista:

   - Hyväksy lomakekenttään tekemäsi muutos ja siirry seuraavaan tai edelliseen kenttään painamalla Sarkain tai Vaihto+Sarkain.

   - Valintanappiryhmässä voit valita edellisen valintanapin painamalla ylänuolinäppäintä tai vasenta nuolinäppäintä, tai voit valita seuraavan valintanapin painamalla alanuolinäppäintä tai oikeata nuolinäppäintä.

   - Voit kumota lomakekentän muutoksen ja poistaa nykyisen lomakekentän valinnan painamalla Esc-näppäintä. Jos katselet lomaketta koko näytön tilassa, voit palata normaaliin näyttötilaan painamalla uudelleen Esc-näppäintä.

     Huomautus: Jos nykyinen kenttä on yksirivinen tekstiruutu, voit vahvistaa kirjoittamasi tekstin ja poistaa kentän valinnan painamalla Enter-näppäintä (Windows/UNIX) tai Return-näppäintä (Mac OS). Jos nykyinen kenttä on valintaruutu, Enter- tai Return-näppäimen painallus valitsee sen tai poistaa valinnan. Monirivisessä lomakekentässä Enter- tai Return-näppäimen painallus siirtää kohdistimen saman lomakekentän seuraavalle riville. Kaikissa tapauksissa voit hyväksyä muutoksen ja poistaa nykyisen kentän valinnan painamalla Enter-näppäintä.
5. Kun olet täyttänyt lomakkeen kentät, tee jokin seuraavista toimista:

   - Napsauta Lähetä lomake -painiketta, jos lomakkeessa on sellainen. Kun tätä painiketta napsautetaan, lomakkeen tiedot lähetetään tietokantaan Webin tai yrityksen intranetin kautta.

   - Valitse Tiedosto > Tallenna kopio ja määritä kopion tallennuspaikka.
     Huomautus: Jos lomakkeen tekijä antoi Readerin käyttäjille laajennetut oikeudet, tallennettu kopio sisältää lomakkeeseen lisätyt tiedot. Muuten tallennettu kopio on tyhjä.

   - Tulosta lomake.

### Lomakkeen tyhjentäminen selainikkunassa

Tee jompikumpi seuraavista:

- Napsauta Tyhjennä lomake -painiketta, jos lomakkeessa on sellainen. Tätä toimenpidettä ei voi perua.

- Sulje selain ja käynnistä se uudelleen.

Huomautus: Lomake ei ehkä tyhjene kokonaan, jos napsautat selaimen Lataa uudelleen- tai Päivitä-painiketta tai Edellinen-painiketta tai siirryt linkin kautta jollekin toiselle sivulle.

### Lomakkeen tallentamattomien tietojen poistaminen

Valitse Tiedosto > Palaa tallennettuun.