# Adoben ohjeresurssit

Adobe-ohjelmiston käyttöohjeet ovat saatavana useissa formaateissa.

#### In-product- ja LiveDocs-ohjeet

In-product-ohje sisältää kaikki oppaat ja ohjeet, jotka olivat saatavissa ohjelmistoa toimitettaessa. Se saadaan näkyviin Adobe-ohjelmiston Ohje-valikosta.

LiveDocs-ohje sisältää kaiken in-product-ohjeen sisällön sekä päivityksiä ja linkkejä verkossa oleviin lisäohjeisiin. Joidenkin tuotteiden osalta voit lisätä kommentteja LiveDocs-ohjeen aiheisiin. Tuotteen LiveDocs-ohje on Adobe Help Resource Centerissä osoitteessa www.adobe.com/go/documentation_fi.

Tarkastele täysikokoisia kuvia

Useimmat in-product- ja LiveDocs-ohjeen versiot mahdollistavat etsimisen useiden tuotteiden ohjejärjestelmistä. Aiheet voivat sisältää myös linkkejä Webissä tai toisen tuotteen Ohjeessa olevaan asiaan liittyvään sisältöön.

Ohje (tuotteessa ja verkossa) voidaan ajatella keskukseksi, josta pääsee lisätietoihin ja käyttäjäyhteisöön. Täydellisin ja ajantasaisin Ohjeen versio on aina verkossa.

#### Toimintaohjeet

Toimintaohjeissa kuvataan lyhyesti yleisimpiä tehtäviä. Jos tarvitset lisätietoja, napsauta Toimintaohjeet-aiheen alareunassa olevaa linkkiä. Aiheeseen liittyvä ohje tulee näkyviin.

#### PDF-ohje

In-product-ohje on myös Adobe PDF- muodossa, joka on optimoitu tulostamista varten. Muutkin ohjeet, kuten asennusoppaat ja raportit, saattavat olla PDF-tiedostoina.

Kaikki PDF-ohjeet ovat Adobe Help Resource Centerissä osoitteessa www.adobe.com/go/documentation_fi. Ohjelmiston mukana toimitettavat PDF-dokumentit sijaitsevat asennus- tai sisältö-DVD-levyn Documents-kansiossa.

#### Painetut ohjeet

In-product-ohjeen painetut versiot ovat ehkä ostettavissa Adobe Storesta osoitteesta www.adobe.com/go/store_fi. Voit hakea myös Adoben julkaisukumppaneiden julkaisemia kirjoja Adobe Storesta.

Painettu työnkulun opas toimitetaan kaikkien Adobe Creative Suite® 3 -tuotteiden mukana. Erilliset Adobe-tuotteet saattavat sisältää painetun aloitusoppaan.

Huomautus: Painettu opas ei ole käytettävissä kaikilla kielillä.