# PDF-dokumenttien katselu Web-selaimessa

Voi tarkastella PDF-dokumentteja tuetussa Web-selaimessa tai voit määrittää Reader Internet-asetuksissa, että linkitetyt tai ladatut PDF-tiedostot avataan uudessa Reader -ikkunassa. Jos avaat PDF-dokumentin Reader -ohjelmassa selaimen ulkopuolella, et voi käyttää nopeaa Web-katselua, lomakkeen lähetystä selaimesta tai Web-hakujen korostuksia.

Koska näppäinkomennot vaikuttavat Web-selaimeen, kaikkia Reader -ohjelman näppäinkomentoja ei ehkä voi käyttää. Myös työkaluja ja komentoja voi joutua käyttämään Reader -ohjelman työkalurivillä selaimen työkalurivin tai valikkorivin sijaan. Voit esimerkiksi tulostaa PDF-dokumentin käyttämällä Reader -työkalurivin Tulosta-painiketta selaimen Tulosta-komennon sijaan. (Voit käyttää Internet Explorerin työkalurivin Tiedosto > Tulosta-, Muokkaa > Kopioi-, ja Muokkaa > Etsi -komentoja.)

Tärkeää: (Mac OS) Jos järjestelmään on jo asennettuna Adobe Reader, kun asennat Acrobat -ohjelmiston, Safari käyttää edelleen Adobe Readeria PDF-dokumenttien avaamiseen selaimella. Määritä Safari käyttämään Acrobat -ohjelmistoa lopettamalla Safari ja kaikki Acrobatin tai Adobe Readerin versiot, käynnistämällä Acrobat ja käynnistämällä sitten Safari, kun Acrobat on käytössä.

### Internet-oletusarvot

Valitse Adobe Readerissa Muokkaa > Oletusarvot (Windows/UNIX) tai Acrobat > Oletusarvot (Mac OS) ja valitse Luokat-luettelosta Internet.

Näytä PDF selaimessa
  Näyttää Webistä avatun PDF-dokumentin selainikkunassa. Jos tätä asetusta ei ole valittu, PDF-dokumentit avautuvat erilliseen Acrobat-ikkunaan. Jos olet asentanut Mac OS -järjestelmässä Adobe Readerin ja Acrobatin eri versioita, voit valita kumpaa sovellusta ja mitä versiota käytetään. Tämä asetus ei ole käytettävissä UNIXissa, mutta selaimen oletusarvot voidaan määrittää. Valitse Muokkaa > Oletusarvot, valitse Luokat-kohdasta Internet ja kirjoita seuraava polku tai etsi kansio /usr/bin/firefox ja napsauta sitten OK.
Käytä nopeaa Web-katselua
  Lataa PDF-dokumentit Webistä katseltaviksi sivu kerrallaan. Ellei tätä asetusta ole valittu, koko PDF-tiedosto ladataan ennen näyttämistä. Jos haluat koko PDF:n latautuvan taustalla katsellessasi ensimmäistä pyytämääsi sivua, muista valita myös Salli ennakoiva lataus taustalla -asetus.
Salli ennakoiva lataus taustalla
  Sallii Webistä avatun PDF:n lataamisen jatkuvan sen jälkeen, kun ensimmäinen pyydetty sivu näytetään. Lataaminen taustalla pysähtyy, kun jokin muu työvaihe, kuten dokumentin sivujen selailu, käynnistetään Acrobatissa.
Yhteysnopeus
  Valitse valikosta yhteysnopeus. Myös multimedia-plug-in käyttää tätä asetusta. Tämä vaihtoehto ei ole käytettävissä UNIXissa.
Internet-asetukset [tai Verkkoasetukset]
  Tätä napsauttamalla avautuu tietokoneen Internet- tai verkkoasetusten valintaruutu tai paneeli. Lisätietoja saat käyttöjärjestelmäsi Ohje-tiedostosta, palveluntarjoajaltasi tai paikalliselta verkon ylläpitäjältä. Tämä vaihtoehto ei ole käytettävissä UNIXissa.