# Työkalurivien näyttäminen ja järjesteleminen

Kun kohteena olevassa työssä ei tarvita tietyn työkalurivin toimintoja, voit sulkea sen, jolloin ikkunaan tulee enemmän tilaa. Ellet esimerkiksi ole aikeissa lisätä tarkistuskommentteja PDF:ään, sinun ei tarvitse pitää Kommentti ja merkintä -työkaluriviä näkyvillä.

Kun sinun tarvitsee päästä nopeasti käsiksi oletusarvona piilossa olevaan työkaluriviin, voit avata sen. Kyseinen työkalurivi aukeaa kelluvana palettina, jonka voit siirtää halumaasi paikkaan tai kiinnittää työkalurivien alueelle.

Huomautus: Jos auki on useita PDF-tiedostoja, voit mukauttaa työkalurivit erikseen jokaiselle PDF:lle. Erilaiset mukautetut työtilat säilyvät siirryttäessä PDF-dokumenttien välillä.

### Työkalurivien näyttäminen ja piilottaminen

- Voit avata työkalurivin valitsemalla Näytä > Työkalurivit > [työkalurivin nimi]. Valintamerkki työkalurivin nimen vieressä ilmaisee, että työkalurivi on näkyvissä.
- Voit piilottaa kaikki työkalurivit valitsemalla Näytä > Työkalurivit > Piilota työkalurivit.
- Kun haluat joko piilottaa tietyn työkalurivin tai tuoda sen näyttöön, napsauta työkalurivien aluetta hiiren kakkospainikkeella tai Control-osoita sitä ja valitse näytettävä tai piilotettava työkalurivi.
- Kun haluat muuttaa useiden työkalurivien näkyvyyttä, valitse Työkalut > Mukauta työkalurivejä tai Näytä > Työkalurivit > Lisää työkaluja. Sitten voit valita halutut työkalurivit tai estää niiden näkymisen poistamalla niiden valintamerkin. (Työkalurivien nimien vieressä olevat valintamerkit ilmaisevat, mitkä rivit ovat näkyvillä.)

Huomautus: Se, tuleeko työkalurivi näkyviin kelluvana vai kiinnitettynä työkalurivien alueelle, riippuu sen oletussijainnista ja siitä, mihin työkalurivi tuli näkyviin mahdollisilla aiemmilla työskentelyalueen asetuksilla.

### Työkalurivien siirtäminen

- Työkalurivit voi järjestellä uuteen vetämällä niitä paikasta toiseen työkalurivien tarttumiskahvoilla.
- Voit siirtää kelluvaa työkaluriviä vetämällä sen otsikkorivistä tai tarttumiskahvasta toiseen kohtaan työskentelyaluetta.
- Kiinnitetty työkalurivi muutetaan kelluvaksi vetämällä se tarttumiskahvasta työkalurivien alueelta.
- Kelluva työkalurivi kiinnitetään vetämällä se otsikkorivistä tai tarttumiskahvasta työkalurivien alueelle.
- Voit siirtää kaikki kelluvat työkalurivit työkalurivien alueelle valitsemalla Näytä > Työkalurivit > Kiinnitä työkalurivit.

Työkalurivien alueeseen voi lisätä rivejä tai poistaa niitä sitä mukaa kuin siirrät alueelle työkalurivejä tai poistat niitä sieltä.

### Työkalurivien oletusasetusten palauttaminen:

Valitse Näytä > Työkalurivit > Palauta työkalurivit.

### Lukitse työkalurivien alue tai avaa sen lukitus

Työkalurivien lukitseminen estää työkalurivien alueen uudelleenjärjestelyn. Työkalurivien tarttumiskahvat katoavat, kun alue on lukittu. Lukitseminen ei vaikuta kelluvien työkalurivien asetteluun.

Valitse Näytä > Työkalurivit > Lukitse työkalurivit.

Avaa työkalurivien alue valitsemalla komento toistamiseen.

Huomautus: Kun työkalurivien alue on lukittu, voit edelleen siirtää kelluvia työkalurivejä vetämällä niitä otsikkorivistä. Niitä ei voi kuitenkaan kiinnittää, ellei työkalurivien aluetta vapauteta.