# Mukauta sivun suurennusta

Valitse ja zoomaa -työkalurivin toiminnoilla voi muuttaa PDF-dokumenttien suurennussuhdetta. Vain osa näistä työkaluista on tarjolla työkalurivin oletusnäkymässä. Kaikki Valitse ja zoomaa -työkalurivin työkalut saa näkyviin napsauttamalla työkaluriviä hiiren kakkospainikkeella tai Control-osoittamalla sitä ja valitsemalla yksittäisiä työkaluja, valitsemalla Näytä kaikki työkalut tai komennolla Lisää työkaluja, jolloin näyttöön avautuu valintaikkuna, ja sitten valitsemalla yksittäisiä työkaluja.

- Valinnan zoomaus -työkalua voi käyttää eri tavoin. Sillä voi vetää suorakaiteen sivun siihen kohtaan, joka halutaan saada koko katselualueen kokoiseksi. Toinen mahdollisuus on napsauttaa Valinnan zoomaus -työkalua, jolloin suurennus kasvaa ennalta määritetyillä askelilla. Suurennuksen keskipiste on napsautuskohdassa. Kohteen suurennusta voi pienentää ennalta määritetyn askeleen verran Ctrl-napsauttamalla tai Optio-osoittamalla kohdetta Valinnan zoomaus -työkalulla.
- Dynaaminen suurennus -työkalu suurentaa näkymää, kun sitä vedetään sivulla ylöspäin, ja pienentää näkymää, kun sitä vedetään alaspäin. Hiiren rullaa käytettäessä tämä työkalu lähentää, kun rullaa pyöritetään eteenpäin, ja loitontaa, kun rullaa pyöritetään taaksepäin.
- Suurenna- ja Pienennä-painikkeet muuttavat dokumentin suurennussuhdetta ennalta määritetyillä askelilla.
- Suurennusarvo-asetus muuttaa sivunäkymää sen mukaisesti, minkä prosenttiluvun syötät tai minkä suurennussuhteen valitset ponnahdusvalikosta.
- Todellinen koko näyttää sivun 100 prosentin suurennuksella.
- Sovita leveys säätää suurennusta siten, että PDF-tiedosto käyttää dokumenttiruudun vaakasuunnassa.
- Sovita sivu säätää suurennusta siten, että PDF-tiedosto käyttää dokumenttiruudun pystysuunnassa.
- Panoroi ja zoomaa -työkalu mukauttaa katselualueen suurennussuhteen ja paikan täsmäämään alueeseen, joka on rajattu työkalun sivuminiatyyrissä näkyvällä säädettävällä rajauskehyksellä.
- Luuppi-työkalun ikkuna näyttää suurennettuna PDF:n osan, joka on rajattu säädettävällä rajauskehyksellä dokumenttiruudussa.

### Sivun koon sovittaminen ikkunaan

- Voit muuttaa sivun koon sellaiseksi, että se mahtuu kokonaan ruutuun, valitsemalla Näytä > Zoom > Sovita sivu.
- Voit muuttaa sivun koon niin, että sen leveys sopii ikkunan leveyteen valitsemalla Näytä > Suurenna > Sovita leveys. Osa sivusta voi olla näkymättömissä.
- Voit muuttaa sivun koon niin, että sen korkeus täsmää ikkunaan valitsemalla Näytä > Suurenna > Sovita korkeus. Osa sivusta voi olla näkymättömissä.
- Voit sovittaa sivun tekstin ja kuvat ikkunan leveyden mukaisiksi valitsemalla Näytä > Suurenna > Sovita näkyvä. Osa sivusta voi olla näkymättömissä.
  Dokumentin koon muuttamisen pikanäppäinyhdistelmien luettelon voi avata Näytä-valikosta.

### Näytä sivu todellisessa koossaan

Valitse Näytä > Suurenna > Todellinen koko.

PDF-sivun todellinen koko on yleensä 100 %, mutta dokumentin suurennussuhde on voitu dokumenttia luotaessa määrittää joksikin muuksi.

### Vaihda suurennussuhdetta suurennustyökaluilla

Tee jokin seuraavista toimista:

- Napsauta Suurenna-painiketta tai Pienennä-painike työkalurivillä.

- Valitse suurennussuhde prosentteina Valitse ja zoomaa -työkalurivillä joko kirjoittamalla tai valitsemalla suhde ponnahdusvalikosta.

- Valitse sivun alue, jonka haluat sovittaa dokumenttiruutuun, rajaamalla sen Valinnan zoomaus -työkalulla .

- Kasvata suurennussuhdetta vetämällä Dynaaminen suurennus -työkalua ylös ja pienennä suurennussuhdetta vetämällä työkalua alas.

  Kun Valinnan zoomaus -työkalu on valittuna, näkymää voi pienentää Ctrl-napsauttamalla/Optio-osoittamalla tai Ctrl-vetämällä/Optio-vetämällä. Valinnan zoomaus -työkalu muuttuu Dynaaminen suurennus -työkaluksi, kun vaihtonäppäintä pidetään painettuna.

### Muuta suurennussuhdetta käyttämällä sivuminiatyyriä

1. Tuo sivujen miniatyyrit näkyviin valitsemalla ikkunan vasemmalla puolella oleva Sivut-painike.
2. Etsi nykyisen sivun miniatyyri ja siirrä osoitin sivunäkymäruudun oikeaan alakulmaan, niin että osoitin muuttuu kaksipäiseksi nuoleksi.
3. Pienennä tai suurenna sivunäkymää vetämällä ruudun kulmaa.
4. Voit tarvittaessa siirtää osoittimen suurennusruudun kehyksen yli miniatyyrissä, jotta se muuttuu käsikuvakkeeksi. Vedä sitten kehystä, jotta näet sivun toisen alueen dokumenttiruudussa.

### Oletussuurennuksen muuttaminen

1. Valitse Muokkaa > Oletusarvot.
2. Valitse Luokat-kohdasta Sivunäyttö.
3. Avaa Suurenna-ponnahdusvalikko ja valitse oletussuurennuksen taso.